
I. 



^Juid Deo par? Quid simile aut secundum? 
Tu Deo sacrum modulare carmen, 

Musa : Lesboas age tange laevi 
Pectine chordas. 

Quidquid est, illo viget et movetur: 
lam chao innabant vaga forte rerum 
Semina; intendit digitum, igneusque 
Mox micat aether, 

Terra concrevit, liquidique late 
Afiris tractus patuere, tunc et 
Vitreus primum sonuit fluentis 
Humor aquai. 

Flammeum solem statuit, gravique 
Dexterd circum per inane caeli 
Siderum magnos numero carentdm 
Impulit orbes. 

Jussit y intactae scatuit ferarum 
Vasta telluris facies, per aequor 
Innatat mutum pecus, el volucres 

Aera mulcent 

Cantibus plauduntque levi volatu. 

Est tuum , rerum Sator alme , quod nos 
Vescimur caelo fruimurque dulci 

Munere lucis. 

Italos per te beat aura mitis. 

Muniunt alpes , et utrinque frugum 
Uberes campos pelagus refusis 

Alluit undis. 

Propria hic Musis Sophiaeque sedes ^ 
Artium bic priscum decus, et colores 
Illiti telis Pariuinque marmor 

Aeraque spirant. 

Italtim tu res tueare dextro 
Numine, ac molli fera corda et iras. 
Junge diversos animos, resurgat 

Conscia virtus. 

Fronde pax crines redimita olivae 
Et comes pacis hilaret beatas 
Faustitas gentes et amica largo 

Copia cornu. 

Hinc procul saevi tonet ira Martis ; 
Impias ultra Tanaim nivalem 
Fulminans urbes quatiat tremendi 

Cuspide et arces. 

Si pio laudes modulamur ore 
Supplices sanctis tibi rite templis, 

Rite si castis adolemus aris 

Thurea dona, 

Despice hos colles et amoena Tempe, 
Qua cubat Brasgela humilis, virorum 
‘ Laude jam florens studiisque quondam 
Aspera belli, 

Qu^ sonat labens Anemo , tuoque 
Munere et frondent sylQae et renident 
Pascuis montes oleisque colles 
Arvaque laetis 

Frugibus. Myrti en foliis olentes 
Per vias late tua pompa lento 
Agmine incedit^ populi sequacis 
Aestuat unda. 

En senes tensis juveiiesque palmis. 
Virgines castae et pueri nurusque : 
Dexter o adsis placidusque, et audi 
Vota precanthm. 

Excipe et leni bonus aure carmen , 
Nostra quod nuli& rude flnxit arte 
Ausa Dircaeos modo Musa primum 
Tendere nervos. 

II. 


TTe decet sacro resonare plectro, 
Dive, Gargani dominator alti. 
Agminum ductor supertim. Deique 
Magne minister. 

Ampla sed laudum seges inchoantem 
Terret: an fortis decora alta dextrae. 
An giganteos tenuis loquatur 

Musa triumphos? 

Hinc stetit sacro jaculatus ausu 
Multa, et informes Erebi phalangps 
Horridas hastis super atra pandit 
Nubila Pluton. 

Hinc tuae densis humeris cohortes 
Aere florentes : super ipse cunctos 
Emines (quantus caput inter astra 
Evehit Atlas). 

Aureum laevi galed capillum, 

Inlegro celans adamante pectus. 

Jam micant vexilla, velut minacis 
Flamma cometae; 

Jam tubae horrendum cecinere : clamor 
Altus et caedes oriturque luctus; 

Pallida ingentem tremuere late 
Astra tumultum. 

Magne, quis sumptis tibi certet armis? 
Impiae cedunt' acies , et audax 
Ipse dux, seroque humilis premenda 
Dat pede colla; 

Dum fremens tetrum vomit ore virus. 
Tu super, stricto metuendus ense. 
Enites qualis roseo renidens 
Lucifer ortu. 

Subter infernam fera monstra noctem 
Atque torrentes pice trudis amnes; 

Mox tuis septus remeas olympum 
Numinis ultor. 

Dum redis ligisque trophaea victor. 
Undique assurgunt, et, io triumphe. 
Concinunt Divi: fremitu resultant 
Aurea templa. 

Ditis o terror Stygiaeque pubis. 
Sancte, seu spretis Erebi evagantera 
Finibus dias temere in superni 
Luminis oras. 

Ense pallentem redigas sub orcum j 
Seu pias serft, sine fraude judex, 

Lance suspendas animas et aequus 
Fata ministres: 

Sedibus caeli quoties sonante 
Laberis pennA , famulantur Euri , 
Contremit tellus, maris aestuosi 
Contremit unda. 

Cuspidem intorques ; Jerichus superbae 
Concidunt turres, Pharaonis iras 
Et’ graves currus equitumque turmas 
Obruit aequor. 

Caelitum princeps metuende, salve. 
Gentis et nostrae pater atque custos; 
Salve, et hos colles videas ab alto 
Aequus et arces , 

Atque Brasgelae tueare nomen. 

Te boni proles animosa Naidi, 

Miles et consors, Veneti secutus 
Signa leonis. 

Auspicem sensit per acuta belli ; 

Queis decus partum patriae, Italdmque 
Fama mox surgens peditum secundis 
Claruit armis. 

Rite bellorum proavi potentem. 

Dive, te structis coluere templis; 

Rite te grati colimus Sabaeo 

Thure nepotes. 

En vacant cives tibi feriati ; 

Et fori clamor rigidaeque serrae 
Stridor incudesque silent, et uncum 

Cessat aratrum. 

Ridet argento resonatque cantu et 
Tibiis templum, redolent acerrae. 
Dum facit castus tibi rite purA in 

Veste sacerdos; 

Et preces tensis pia turba palmis 
Fundimus: praesens faveas, et idem 
.Civium mitis rata fac bonique 

Vota coloni. 

Afferat felix levis aura carmen 
Quo tibi summo propior Tonanti 
Contigit sedes soliumque gemmis 

Ardet et auro. 

comae sylvis rediere, prata 
Floribus rident Zephyro tepente < 

Spes novas almus per aprica rura 
Educat annus. 

Diva, lustranthm segetes amica 
Annuas votis, videasque praesens 
Culta, quae velox Anemo sonante 
Flumine mordet. 

Prosperes laetos , Dea magna , foetus ; 
Neve rubigo sterilis vel Austri 
Pestilens flamen noceatve acutu 
Sirius igne. 

Nutriant aurae pluviique rores. 

Atque sol aequus foveat, neque uvis 
Mitis autumnus careat neque aestas 
Torrida aristis. 

Mugiant atrae procul hinc procellae •, 
Horridos vexet Jovis ira saltus 
Ilices frangens, super et nivales 
Detonet alpes; 

Nec miser diris sata laesa nimbis 
. Cultor , effusos laniante crines 
Conjuge, heu! ploret neque verberatas 
Grandine viles. 

Tu potes saevum Boreae furorem 
Atque luctanthm cohibere fratrum 
Cum libet ; nigrum placido serenas 
Aethera vultu , 

Et truces undae pelago recumbunt : 
Caeculum nautae volitant per aequor. 
Quod minax nuper feriit superbi 
Sidera fronte. 

Supplices audi, subeatque. Virgo, 
Prisca nostrorum pietas parentum. 

Quae tibi templum posuit supini 
Collis in arce •, 

Cui caput gaudent teretes cupressi et 
Obviae ventis redimire quercus. 

Solque depulsis tenebris colorat 
Lumine primo. 

IV. 


Flavete linguis. Me juvat inclyti 
Signum triumphi , quod Stygias domos 
Perrupit ac praedam revexit. 

Non humili celebrare cantu. 

O Arbor almo rorida sanguine 
Regis superni , te colimus pii , 

Donisque votivis renidens 

Thure sacro vetus ara fumat. 
Tu nempe cedris una beatior, 
Quotquot nivalis per Libani juga 
Clari tulit Jordanis altrix « 
Sylva vagis agitata ventis. 

Tu rite sancto nobilior rubo , 

Cui, Numen aureA dum trepidum acciit 
De nube Pastorem, pepercit 
Innocuo pia flamma lapsu. 

Decedit uni virga potens tibi. 

Cui saxa largis arida fontibus 

Fluxere 3 Erythraeique sponte 
Indomiti patuere fluctus. 

Tu digna passis tangere brachiis 
Funus verendum, saeva necessitas 
Quo fracta lethi, quo superbae 
Pernicies reparata culpae. 

De te pependit namque hominum Pater 
Divum os futuri decolor heu nefas ! 

Morte et cruentus membra diris 
Vulneribus lacerata , donec 
Demisit alto cum gemitu caput 
Efflans ab aegro pectore spiritum. 

Sol flevit avertitque vultum , 

Insolito tremefacta motu 
Tellus profundae noctis inhorruit 
Late tenebris, dum pelagi furor 
. Desaevit insano tumultu et' 

Gentibus exitium minatur. 

Tecum et repenti lumine terruit 
Umbras fugaces et domuit Styga ; 

Tecum ignea ascendit triumphans 

Templa choro comitante Patrum. 
Salve, beatae pignus adoreae: 

Te caelitum ordo morte carentium 
Vitaeque consortes piorum 
Siderei venerantur arce. 

Te luctuosi lurida Tartari 
Sedes tremiscit , te picei lacus 
Amuesque, devotique manes, 

Inque Deum male turba pugnax. 
Tu, cum choreas astra volubiles 
Sistent et orbis funera senserit. 

Cum consciae valli tremendus 


Ingruet attonitisque saeclis 
Judex coruscis nubibus insidens 


Altftque stringens fulmina dexter^. 
Fatale vexillum imminebis 


£t tacitii radiabis aethrd. 

Ion tu beatum, Musa, vocaveris 
Foecunda flavae cui Cereris virent 
Mille arva jucundique Iacchi 
Muneribus niveisque tonsa 
Late juvencis pascua mugiunt^ 

Non qui superbi fronte, clientium 
Inter catervas, fulta cedris 

Tecta subit Phrygioque saxo ; 
Non qui timend^t sceptra regit manu 
Rellique fulmen diruit hosticas 
Arces triumphatisque flendas 

Nectit ovans populis catenas. 
Virtus merentes una beat viros j 
Saevaeque ludum interrita despicit 
Fortunae, ut arx immota verber 
Carpathii fremituraque ponti. 

Haec laude dignum, nescia funeris, 

Lethes avaris fluctibus invidet, 

Fatisque major spernit atri 

Damna rogi rutilante pennd. — 
Haec te decorum lumine amabili 
Laevis juventae suasit iter sequi 
Quod casta monstravit feroci 
Amphitryoniadae Minerva. 

Te tauriformis Vitis in Adriara 
Vergens per umbram spissaque nobilis 
Dumeta sylvae, te Truentus 

Qui placido sonat arva lambens 
Picena lapsu, te loca caedibus 
Foedata vulgo et devia saltuum 
Infamium vitare pernix 

Praecipiti brevis amne Cosas 
Aequi tenacem sensit et integrum 
Cultorem honesti, te sapiens patrum 
Ordo quibus tutanda credit 

Jura Themis geminamqiie lancem. 
Custode Romae te, domitum nefas, 

Et mos revixit , culpaque palluit 
Poenam sequacem : non amicae 
Sub tenebris animosa noctis 
Fraus innocenti sanguine polluit 
Inulta ferrum, non furor otium 

Civilis exemit nec iras , 

Exacuit gladiosque cudit. 

Te sic honorum per rutilos gradus 
‘Virtus beatos ducit ad exitus, 

Ostroque sublimem decoro 

Romuleae venerantur arces. 
Tyrrhena longe marmora sentiunt 
Iramque late et murmura fluctuum 
Stravere, Tritonumque laetis 

Litora personuere conchis j 
Ludunt decentes Nerfiidum chori 
Auraeque blando flamine pervolant. 

Et pulchriori sole ridet 

Ora Ligus Latiumque caelum. 
Princeps, Latinae gloria purpurae. 

Inter favenltim vota Quiritium 

Plaususque queis flavi resultant 

Amnis aquae dominaeque colles 
Urbis, benignis (si vacat) auribus 
Admitte carmen quod fide Lesbift 
Musa ad virentes bellicosi 

Anemonis modulatur oras. — 

O quae fugaci murmure fontium , 
Pimplea, gaudes et nemorum com&, 
Saturnii o proles tonantis. 

Laeta choris cilharaeque cantu! 
Utcunque amico lumine riseris , 

Non Martiali pulvere sordidus 
Torquere pugnaces catervas 
Imperiis medios per ignes 

Stragisque acervos, ritu atavtiiTi, velim; 
Non nautam avarum terreat horrido 
Caelum tumultu fervidumque 
Pulsa Notis abies per aequor. 
Praeter cruentae praemia laureae 
Aurumque fulgens sceptraque principum 
Vestra ars, Camoenae, Beliaeque 
Casta placent mihi serta frondis. 

VI. 


^^uid me Latinum, fide Mari, melos 
Hortare blandft dicere barbito? 

Desueta jampridem canorum 
. Dextra fugit tetigisse plectrum. 

Ut pigra brumali arva rigent gelu; 

Ut moeret arbos hispida , cui comas 
Decusserit vernumque honorem 
Dux Aquilo glacialis orae: 
Ignobili sic torpuit otio, 

Longoque, Phoebi et Pieridum imroemor, 
Moerore mens squalet, neque ullft 
Laetitiae recreatur aurll. 

Jam nec remotas rae, velut antea. 

Juvat per umbras et juga montium, 

Cum nocte sol pulslk diurnum 
Tempus agit redeunte curru. 

Sequi fugaces cum canibus feras; 

Jam nec sodales inter amabiles 
Et pocula insontis Lyaei 

Frangere colloquiis morantem 
Lucem aut amicae carmine tibiae. 

Me nempe lentis macerat ignibus 
Et totus incumbens Cupido 
Ingenii mihi tardat alas. 

Ex quo decorae torret amor Chldes, 
Chldes decorae caesarie nigrd 
Nigrisque ocellis, una nobis 

Cura ChlOe trepidaeque mentis 
Ardor. Beatis haec mihi somniis 
Inter chordas psallere virginum 

Nunc fingitur, nunc dulce lentos 
Implicuisse meis lacertos 
Et delicatam mutua ad oscula 
Torquere cervicem : ast breve gaudium 
Cur dura frustraris, recedens 
In celeres inopina ventos? 

^^uid regna servat moeniaque urbium? 
Numen Deorum et pectora civium. 
Defecerit tutela Divtim , 

Regna ruunt, moriuntur urbes. 
Testor ferocis funera Galliae 
Unctasque fratrum sanguine dexteras 
Et Sequanam matrum querelis 
Attonitum miseroque luctu, 
Horrenda postquam tartareli face 
Et crine Erinnys vipereo Deum 
Incessit, et vastavit aedes 

Relligione patrum verendas. 
Mox, cum superno fulmine concidit 
Fatale monstrum, territa cladibus 
Europa Martem Gallicique 

Imperii tremuit secures. 

DU cara virtus, Dis pietas placet. 

Non impiorum , Felsina , te manet 
Lugubre fatum 5 tu vetusta 

Templa novo decorare cultu 
Sollers laboras et nova ponere. 

Jam nunc beatis proxima moenibus, 

Qua mitior colles apricos 

Ausonii fovet aura caeli, 

Aedes refulget j jam penetralia 
Festis resultant carminibus patrum , 

Quos una sedes una jungit 

Norma et amor studiumque recti 
Castam volentes pauperiem pati. 

Circum Sabaeis integrae odoribus 
Arae calent, laetisque taedis 

Ac vario rutilant in ostro, et 
Praesente gaudent Numine tangier ; 

Orant supinis dum manibus senes 
Castaeque matronae pudicis 

Virginibus puerisque mistae. 

0 ausa mecum non semel ad sacri 


Jordanis undas, Pieri, barbiton 
Tentare cedrorum sub umbrS , 

Sume animos Italisque fare: 
Foecunda culpae discite saecula 
Mores; vereri discite Maximum, 

Qui fata regum gentiumque 
Arbitrio regit unus aequo. 

VIII. 


o 


picta prati gramina floridi, 

O sola nostri conscia gaudii , 

Ut vos libens contemplor ! Ecquid 
Carius his oculis videre 
Usquam licebit? Hic jacuit ChlOe, 

Hic fessa lentum deposuit latus. 

Hic assidenti blanda dixit 

Ingenuo mihi verba risu. 
Jocosa circum turba Cupidines 
Plausere pennis aera candidis, 
Ardensque lascivae recessit 

Chloridos in gremium maritus. 
.Salvete, prati gramina floridi. 

Salvete, nostri conscia gaudii; 

Vos hospitali quercus umbr& 

Verque tepens pluviaeque lenes 

Auraeque molli flamine mulceant. 

Non vos furentis flamma caniculae. 

Non grandinis verber sonorae 

Tangere , praeteriensque aratrum 
Rastrum ve saevis dentibus audeat; 
Injurioso nec pede proterant 
Ad pascua immissi juvenci 

Sole novam referente lucem. 
Quod si volentem candidus huc Amor 
Chiden reducat, donet et ultimis 
Votis potiri , grata dicet 

Vos Latio mea Musa plectro. 

Ut clariores Hesperidum nemus 
Non jactet herbas, nec Veneri placens 
Vos myrtus evincat memorque 
’ Populus Herculei laboris; 

IX. 


I^iva, quae caulu citharae et crepante 
Fontium lapsu syldisque gaudes, 

Huc ades: ver et Zephyri et loquacis 
Murmura luci 

Te vocant. Leni trepidans susurro 
Rivus hic herbas violasque lambit. 

Et sacrum Fauno nemus hospitalem 
Porrigit umbram; 

Hic leves aurae volucrumque linguae 
Personant : adsis , neque grata desit 
Barbitos cari dolitura acerbum 
Funus amfci. 

Ille jucundo comes in recessu 
Fidus haerebat puero et magister, 

Quo mihi vestrae placuere primum 
Frondis honores. 

Ille, seu densis Philomela ramis 
Insidens dulces iterare questus, 

Seu vagis ferri per inane pennis 
Garrula hirundo 

Visa, narrabat male crimen ultam 
Regis incesti puerique mensas 
Conscias caesi miseraeque flenda 
Fata sororis. 

Saepe vocalis calami parentem 
Pana discebam , Dryaduinve furta et 
Nalades lymphis viridique laetas 
Monte Napaeas, 

Sive Dianam comitesque nymphas. 

Quas Cragum lustrare juvat canum vi et 
Eminus certo jaculo fugaces 
Figere lyncas. 

Nunc nefas ! nunc heu ! silet os disertum 
Morte ; torpentes oculos tenebris 
Longa nox urget gelidisque lethuni 
Incubat alis. 

Occidit vates; neque flos juventae et 
Aurei mores pietasque Divis 
Grata, non Musae potuistis atram 
Flectere Parcam. 

0 ubi sacri cineres quiescunt? 

Quae pio soles hyemesque clemens 
Terra defendit? Stat adire, Clio, 

Flebile bustum. 

Prosequi mutam lacrymis favillam 
Et queri extinctum patriae decorem r 
Audiet forsan tacit^que pulvis 
Gestiet urnii. 

Laude quem dignum iidibusque sacras, 
Diva, non omnem Libitina perdit; 
Posterum nomen viret impotentis 
Funeris exsors. 

X 




•^^on te dilectae cariturum munere Musae 

Tristibus et lacrymis, 

0 animae pars Jane meae, squalentia Bitis 

Visere templa jubet 

Impia Persephone fluctusque Acherontis avari. 

Heu miser! ante diem 
Aetherei dulces liquisti luminis oras. 

0 dolor, o pietas! 

Vidi ego lethali torpentem frigore miris 

Pallida membra modis, 

£t vitam fato luctantem oculosque natantes 

Et fugientem animam. 

Vidi ego discisso lugentes crine sorores 

Femineo gemitu 

Orbatam resonare domum. Et jam flebile tristes 

Munus in inferias 


Solvit amicitia et memori testudine Clio 
Carminis officium. 

Non libi flaventem Cererem gralumque Lyaeum 
Rura paterna dabant : 

Non cedros et Taenariis operosa premebat 
Saxa recisa jugis 

Candenti ridens elephanto auroque lacunar. 

Te sine labe tides, 

Te patriae non segnis amor pietasque pudorque 
Sanctaque relligio 
Indecori lurb& vulgi secrevit inertis. 

Praepetis orbe rotae 

Nixa pedem, transmutat opes transmutat honores 
Sors vice perpeluA ; 

Sed proprium decus et partum virtute , superbae 
Non rapit ira deae. 

XI. 


c . . . 

^-^oncreti glacie jam fluvii rigent, 

Jam summis nebulae montibus incubant, 
Rontanaeque cacumen 
Denso involvitur Sere. 

Bacchatur viduas frondibus impotens 
Per sylvas Aquilo frangere pertinax 
Quercus; arva nivali 
Late bruma tenet gelu. 

Tu ventos volucres in mare naufragum 
Et nimbos jubeas cedere, Jupiter; 

Lux baec grata Gamoenis 
Sudo fulgeat aethere. 

Namque ex hac rutilam Strocchius ordinat 
Annorum seriem, Pieridum sacer 
Et virtutis alumnus, 

Etruscae fldicen lyrae. 

Lux haec sancta mihi non sine carmine 
Et votis abeat. Jane , sodalium 
Adsis prime meorum, 
Festivumque libens larem 
Cum docto subeas, Petre, Bedeschio ; 
Nec te poeniteat cum Zolio pedem 
Una huc ferre, Camille, 

Cui blandae Charites linunt 
Victura aelhereo carmina nectare. 

Nec te fide Mari, teque Metelle qui 
Sollers tradere chartis 
Antiquum patriae decus 
Et pugnata atavis praelia , nobile 
Moliris monumentum. Ara recentibus 
Sertis cincta, Sabaeis 
Spargi poscit odoribus. 

Laetis impliciti tempora frondibus 
Praesenti Genio rite operabimur. 

Qui producit in aevum 
Dilecti capitis dies. 

Latonae soboles Phoebe, volubiles 
Annos perpetui qui vice digeris, 

0 rex maxime vatum 
Qui dulcem strepitum chelys 
Fraternae niveo pollice temperas: 

Si quid vota valent, non semel advehas 
Vate hanc sospite lucem 
Curru candidus aureo. 

2 ^ 

XII. 




Electa Musis barbitos aviis 
Ducit sequaces montibus ilices, 
Mulcetque tigres, amniuinque 

Sistit aquas celeresque ventos. 
Tutum ad profundi moenia Tartari 
Vates canorA pandit iter lyrA; 

Re\ manium ultricesque Dirae 
Et Stygii stupuere (luctus. 
Vestro, Camoenae, munere non latet 
Ustum Pelasgis ignibus Ilium, 

Non fortis Hector , non Achillei 
Ira trucis, Stenelusque pugnax. 
Vestro, Camoenae, munere sit mihi 
Obliviosis demere fluctibus 

Fas, ItalA virtute functum, ' 
Aeolioque sacrare cantu 

Heroa : vestro nil sine numine 
Possunt poetae. Quo rapitis, Deae? 

En obviis adversa signis 

Agmina stant, et utrinque rauca 
Strepunt minaci classica murmure : 

Ignita caedes cum tonitru vomunt 

Longe aera, que is caelum remugit 
Et refluis tremit Ister undis. 

Hinc arma Thracum cornuaque impiae 
Lunae coruscant, pectora liberae 
Hinc sacra morti pro pudicis 

Conjugibus patri^que certant. 
Horrendus inter millia fulminat 
Hasik et cruentis Mars rapitur rotis. 
Quem terror et lelhum minaeque 
Et volucres comitantur irae. 

Dum bellicosae robur Etruriae 
Plorat minaces inter acinaces 
Saevosque captivum tumultus 

Ire Ducem, ruit in superbas 
Heros cohortes, fulguris ocyor 
Alis. Nivosis quantus in alpibus 
Auster trementes frangit ornos 
Cum sonitu veteresque fagos. 
Aut, turbidis cum fratribus, Adriae 
Exercet undas et nigra nubila 

Scindit coruscantem per aethram; 
Fulmineo metuendus ense 




DIgitized byGoogIe 


Sic cum sequaci milite barbaras 
Vasto phalanges diruis impetu: 

Et pube dum Thusc& tuoque 

Sospes equo fugit inter ignes 
Et tela Princeps , tu pedes hosticos 
Contundis ictus. Sed numero heu I cadit 
Oppressa virtus, Italumque 
Saucius Odrysiis sagittis 
Pectus, cruenti strage superjaces 
Caesis superbus hostibus immori. 

Quo fugit heu ! antiqua virtus 

Ausonidtim? Quid, inane praeter 
Nomen, quid usquam nunc manet Uali? 
Nunc non sub armis sudat, at extero 
Marcescit in luxu et probrosis 


Deliciis inhonora pubes. 
Frustra tremendis moenibus alpium 
Deus beatos muniit Italos , 

Frustra aequoris circum sonantis 
Indomitos dedit ire fluctus. 
Dum sic pudendo torpet in otio 
Imbellis aetas, dum Veneri vacant 
Et turpibus scenae choreis 

Iramemores atavtim nepotes. 




Digitized by Googie 



Digitized byGoogIe 


— 39 — 


!• 


Ai 


les, supremi qui solium Jovis 
Juxta coruscis nubibus accubat 
Iramque flammantis ministrat 

Fulminis omnipotensque sceptrum, 
Solis sereno lumine perfrui 
Gaudens, nivalis trans Boreae vias 
Trans desides nimbos silente 
Impavidus spatiatur aethrd. 

Innixa penn^ sic mea praepete 
Contendit altura .scandere verticem 
Mens, unde Tyrrhenos beatum 
In populos jubar alma regis 
Virtus recludit. Te sonat aureo ^ 

Dux inclytorum Lotharidtmi genus, 

Pimplea plectro; te parentem 
Divitis urbs veneratur Arni; 

Tu templa sanctis extruis artibus, 
Dignisque fulget Pallas honoribus. 

Nec sordidam neglecta virtus. 

Principe te, patitur repulsam. 
Per te protervae fraena licentiae 
Injecta , per te vindice territum 
Crimen flagello , faustitasque 

Paxque tuas beat alma gentes. 

Te rege, non vis non furor impiis 
Fraterna suasit funera dexteris. 

Non ira bacchanlOm quietas 

Eumenidum laceravit urbes. 

Tu flectis alpes, et pecori vago 
Vix nota quondam per juga , saltubus 
Mirantibus, donas rotarum 

Ire sonum volucremque lapsum. 
Qua pigra late torpuerat palus. 

Nunc laeta aratrum jugera sentiunt, 
Glebaeque non mendacis uber 
Vota avidi superat coloni ; 
Regnat salubri mensibus haud suis 
Ver molle caelo , jam procul avolat 
Squalens egestas febriumque 

Atra cohors comitesque morbi. 
O qui beatae laetus Etruriae 
Princeps, avitis artibus imperl 
Torques habenas, et minoris 
Consiliis animoque sceptri 

Nunc sorte gaudes, non sine dis viges 
Regnasque. Fatum te vocat altius, 
Volvuntque (si non falsa vati 

Arcitenens mihi monstrat augur. 
Si non inanes spes Ilalhm cadent) 

Majora Parcae. 0 optime principum , 

Non fama te multique fasti , 


Non memores sileant Camoenae. 

I^ive, qui laetos^ meriti decorus 
JnfuIA, Myrae populos regebas, 
Nuncque stellanti supertim choreis 
Interes aul^ , 

Duui tibi, doctae studiis palestrae 
Dedita, ad festas operatur aras 
Auspici pubes, tua vise sacra 
Dexter ab alto. 

Tu puer , moestas Lyciae per urbes 
Dum lues late populata saevit 
Et ferox vulgo juvenum senumque 
Funera densat , 

Nobili spernens pietate vitam 
Sublevas aegros ope ; splendideque 
Prodigum largis hilarata donis 
Sensit egestas. 

Te decus castae Fidei tuentem 

♦ \ 

Voce, Nicaeni stupuere Patres; 

Arius cessit domitus disertae 
Fulmine linguae. 

Fana subvertis celebresque cultu 
Impio lucos; simulacra coeno 
Foeda raptantur, siluere falsi o- 
racula Phoebi. 

Tu prece et nutu rabiem tumenttlm 
Fluctuum placas, juvenes avaro 
Evocas orco super^que donas 
Vescier aur^. 

Qui tuas sumit celebrare laudes. 

Debili immensum rate tentat aequor. 
Barium felix! ubi sancta Magni 
• Ossa quiescunto 

Ossa, quae curvis venerantur alis 
Praepetes venti, vitrei vagantes 
Ob maris ripam, placidique blando 
Murmure fluctus. 

I^um tu paternA longius heu! domo 
Carisque amicis , utilis hospitis 
Abes Sabinis, vimque Parcae 
Paeoniis opibus moraris ; 

Felix apricis villula collibus, 

Frequens amoenis villula saltibus 
Qui saxa Brasgelae cubantis 

Despiciunt humilemque vallem , 
Tuto beatum me tenet otio. 

Jucunda parvum pax habitat larem, 

Nec moeror hic laevum cubile, 

Nec vigiles posuere curae. 
Illectus auri nauta cupidine 
Remis avarum sollicitet mare , 

Atque impetum Arcturi cadentis 

Palleat horrisonosque nimbos ; 

Martis sequatur castra micantia 
Signis et acris evigilet tubae 
Exterritus clangore miles: 

Hic vacuo mihi Phoebus adsit. 
Caelum procellis contrahat et nive 
Hybernus agros Jupiter obruat; 

Congesta non deerunt crepanti 
Ligna foco cyathisque vina. 
Voluptuosum proterat ignea 
Ver et furentis sidere saeviat 
Leonis aestas; lenta stratum 

Herba dabit, patul5que longum 
Solabor aestum sub platano jacens: 
Umbras amici dum Zephyri movent, 
Dum garrulis vicina lymphis 

Sylva sonat volucrumque cantu. 
Hic, vel suavis membra quies mihi 
Ultro irrigabit, corda virtim quies 
Agrestium mulcere lenis 


Et thalamis inimica regum ; 
Vel Musa tendet barbiton ^ et nigram 
Dicet virentis caesariem Chloes 

Dulcemque risum, et tela blandis 
Ex oculis jaculantem Amorem. 


IV* 


Lux bona, quae Jani glaciales advehis idus. 

Non Erato te grata silebit 
Indictamve mihi sol aequore condet Ibero. 

Tu mihi primo in limine vitae 
AfFulstl, infandis tunc cum laniata duellis 

Infelix Europa quievit, 

Victrices aquilas jamjam visura brevique 

Compressura male fulmen ab IlvA 
Ingruere heu! populis iterumque accendere Martem. 

Vagitus o conscia nostri 

Lux, lene extremum nunc cerno, an forte redire 

Fata sinent? Nunc candida rides. 
Nec juveni immerito casus portendis iniquos. 

Jani magnum sol aureus orbem 
Ter caelo explevit; nitidum caligine tristi 

Tecta caput (heu, anxia luctu 

Mens refugit ! ) vigiles curas morbumque minacem 
Ducebas gelidumque pavorem. 
Quam pene in furvo luctantem gurgite cymbam 
Et pallentes vidimus umbras 
Et fletus sontdm et vatum loca laeta piorum! 

Aeternis loca laeta choreis 
Et cantu, quae purpureo ver lumine vestit. 

Sed Clarii tutela potentis, 

Qui volucri horrendum domuit Pythona sagittA 
Et sinuosa volumina solvit. 
Faucibus eripuit me lethi, et supplice vicit 
Aversam testudine Parcam. 
Phoebe, tuum est, si jucundo mihi lumine caeli. 
Si terrae fas munere vesci : 
Semper ades; colui teneris te semper ab annis, 
Teque colam dum vita manebit. 

^^ualis montibus arduis 

Hybernis nivibus altus et imbribus 
Vasto murmure volvitur 

Torrens attonitae vallis in alveum, 

Tu grandi eloquio ruens 

Diae corda rapis vi sapientiae. 

Mens horrescit adhuc metu 

Narrantis populo fata novissima 
Irarumque gravem diem, 

Cum sol perpetu^i nocte caput teget 
£t caeli furor impia 

Fumantem in cinerem saecula verterit. 
Auri dira fames, tui 

Perculsa eloquii fulgure, palluit, 

Dum surdas miseram ad fores 

Monstras cum teneret prole puerperam, 

Quae aversos queritur deos 

Et fletu esuriens supplice postulat 
Frustra heu! relliquias canum. 

Candentem tunicam subdola deripi 
Et mendax pietas dolet; 

Vindictaeque feram torva libidinem 
Et dextram ira coCrcuit. 

Insani scopulis surdior Adriae 
Est et cor triplici riget 

Aere atque indomito robore qui tibi 
Victas non dederit manus, 

Seu crimen maculosum insequeris tonans 
lii sontbm caput impium, 

Seu diam meritis laudibus evehis 
Virtutem ad superiim domos. 

O quae sidereis munere Caelitum 
F.>apsa buc arcibus, inclyti 

Quo sol cunque diem gentibus advehit, 
Fines porrigis imperl. 

Serto huic cinge sacram , Relligio , comam. 

VI* 


^^uicl sperem miser amplius? 

Aut quid jam fieri posse negaverim? — 
Converso redeat prius 

Nativas Anemo fiumine visere 
Cautes 5 ac prius horridas 

Sol umbras vehat et pallida amabilem 
Mutatui vice nox diem. 

Quam me unquam ulla tuo avellat amore vis. — 
Jurabas, memini , Chlo6 , 

Magnae per Veneris numen et alitis 
Tela arcumque Cupidinis; 

Et collum mihi complexa tenacius 
Lascivis hederis, dabas 

Ipso suaviolum nectare dulcius. 

Quod miscet superfim Patri 

Fid^i raptus avi Dardanius puer. 

Eheu , ut credulus auream 

Te duxi! ut cupido jugia pectore 
Fingebam mihi gaudia! 

Ut regum vigui sorte beatior! 

Sed cor femineum doli 

Plenum est et folio mobilius levi. 

Jurabas mihi, perfida; 

Nunc oblita mei heu ! igne alio cales. 

Jurabas; sed inania 

, Jampridem rapidi distulerunt Noti 
Raucum vota per Adriam. 

O si quis miserorum ultor amantium 
Et laesae fidei es deus. 

Quid cessas, nec adhuc fulmine sub nigrum 
Orcum umhrasque nocentium 

Perjurum caput hoc vindice truditur ? 

VIU 


Eheu! quid volui mihi^ 

Quo me , proh superi ! praecipitem furor 
Misit? Parce, precor precor. 

Qui non crediderim tot lacrymis, Chlo6? 
Caecis acta furoribus 

Humana in vetitum mens rapitur nefas, 
Getulisque leonibus 

Et laesis gravius saeviet anguibus. 
Contemptae fidei dolor 

Vindex in cinerem moenia Dardani 
Vertit j nec semel igneos 

Junxit Martis equos, bellaque consciis 
Detestata parentibus 

A.ccendit. Fateor: me maius impulit 
Error non bene compotem 

Mentis, me rabidis versibus invehi 

Suasit sollicitus furor. 

Nunc facti piget, et fulmina deprecor. 
Ure o impia carmina , 

Vel tradas celeri ludibrium Noto, 

Et reddas animum volens. 

Non tantum ira scelus post mihi suaserit. 
Sic me semper ames, Chloe, 

Et constans ali^l non tepeas face ; 

Sic contentus amans , tuo , 

Cum me mors jubeat visere pallidos 
Manes , deficiam sinu , 

Et dulci fugientem ore animam legas. 

on te silebo , nec Latiae fidis 
Cantu carebis, quercus, ab ardu^ 

Quae rupe despectas sonorum 
Anemonis fugientis amnem. 

Tu panda fessis, sol ubi montium * 
Contraxit umbras, frigus amabile 
Pastoribus praebere gaudes 

Et pecori saturisque tauris. 
TuA sub umbr& saepe Cupidines 
Verno jocosi tempore gestiunt 
Aut aureis certare telis 

Aut niveis volitare pennis , 
Dum. Pan loquaces inflat arundines 
Ventosque sistit carmine praepetes, 
Ducuntque cum Faunis protervis 
In numerum Dryades choreas. 

Non \uster atrox, non Boreas furens 
Annosa saevo turbine brachia 
Contorqueat, laedatve cano 

Bruma gelu rapidumque fulgur. 
Salve, canoris nota avibus domus. 
Arbor supremo grata detim Patri: 

Hoc nostra pro dulci rependit 
Hospitio tibi Musa carmen. 

Hic in tenaci gramine miscuit 
Dilecta molles blanditias ChloS ; 

Hic candido ponens supinum 
In gremio caput acquievi. 

IX. 


J^am gratA Zephyri fugit hyems vice: 
Nec torpent glacie flumina, nec vagae 
Altorum nebulae culmina montium 

Celant et gelidae nives , 
Nec miscet Boreas praelia cum Noto 
Horrendum Adriacis fluctibus insonans. 
Molles pervolitant rura Favonii 

Et laetum adra temperant. 
Jam frondent syluae, notaque pascua 
Erranti repetit cum grege, et avio 
Secessu nemoris dulcia carmina 

Dicit pastor arundine. 

Nunc Teiis fidibus ludere, nunc choris, 
Et crines nitidis cingere floribus. 

Nunc explere hilari pocula Cyprio 

Cum cantu decet et jocis. 

Huc lento citharam pulvere sordidam. 

Huc. o serta brevi depropera ros^ , 

Et fer vina, puer; laetaque dulcium 
• Adsit turba sodalium. 

Nec desit PholOe blanda volubilem 
Rauco sub crotalo ferre choris pedem , 

Nec flavente decens crine Lycymnia 

Et candente humero soror. 
Annus perpetui ver revehit vice: 

Nos vitae premit heu! summa brevis, neque 
Cum mors sub Stygias compulerit domos. 

Surdus dat reditum Deus. 

X. 


J^am sacra aulaeis nitet ara et ostro; 
Jam faces fumant, redolentque thura: 
Virgines casiae et pueri, recentes 

Spargite flores. 

Te juvat festo celebrare cantu. 

Flos puellarum, memorisque palmae 
Quod tibi saevi decus arrogavit 

Ira tyranni. 

Namque crudeli cadis icta ferro, et 
Heu ! rigas fumante solum cruore , 

Cum tibi primum properaret aetas 

Condere lustrum. 

Sic in aprico rosa languet horto 
Verna, quam grando violens cecidit; 
Sic breve immiti moritur ligustrum 
Turbine raptum. 

O volens adsis, facilisque vota 
Accipe oranttim celebremque cultum 
Quem per exactos pietas clienttim 
Integrat annos. 

^l^uis te non amet, o bone 

Baccharum pater, o laetitiae dator, 
Liber, qui juga tigridum 

Gaudes indomiti flectere dexteri et 
Inter Naiadum choros 

Praecinctus viridi ludere pampino? 

Me non, Euie, conscium 

Regis Threicii funera terreant ; 

Me non Pentheos impii 

Fatum sollicitet, nec rabidis, tuo 
Actae numine, vindices 

Discerpant manibus viscera Thyades. 
Euoe, Liber, io; hic tuis 

Spumant muneribus laevia pocula ; 

Hic crines heder& tu& 

Vincti te canimus sub Jove, amaraque 

Curarum eluimus mero. 

Euoe, vitisator, laetitiae dator; 

Euoe, Bacche, Jovis genus. 

Adde huc vina, Mari; stat furere... O, viden’. 
Ut tiavft PholoO com^i 

Et glaucis oculis et niveo sinu 
Insignis, PholoC tua 

Secreto madidos ridet ab angulo 
Et cantum male sobrium ? 

Accede o propius , nec cupidis iuh 
Jucundum, Phol6e, meri 

Fontem sit pudor invergere dexter^, 

Neu saltare agili pede 

In morem Salihm. Nunc choreas leves 
Et miscere juvat jocos. 

Dum parcit tremulis luminibus sopor , 
Dum sol occiduus sinit 

Et mentem quatiens jam nimius deus. 

alvete , lymphis et nemorum comA 
Montes amoeni , saxaque devia , 

Et docta pastorum vaganttim 

Antra rudem resonare musam. 
Salvete , fontes Anemonis mei : 

Vos densa quondam funera Teutonhm 
Tinxere , dum viiidex ministrat 
Agricolam furor arma dextris. 
Vidistis, arces et loca lugubris 
Ignara Martis , praecipitem fugam , 
Turmasque latronum superbas 
Italiae spoliis jacentis 
Vastft ruin^i concidere, ut seges 
Perculsa dirae grandinis impetu. 

Hic conscia infamem cruorem 

Terra bibit, galeisque et hastis 

Lateque stratis millibus horruit : 

Hic 'gentis ultum dedecus Italae , 

Laetusque rumor per frequentes 
Ausoniae volitavit urbes. 

Heu 5 invidendis muneribus Detim 
Dilata tellus non bene ! Quid juga 
Alpina^ discordi , quid arces 

Profuerunt et uterque pontus? 
Pene heu ! dolosae miles Iberiae 
Delevit Urbem sub duce perfido : 
Auditus Europae stupenti 

Romuleae sonitus ruinae. 

Nec mersa damnis est levioribus 
Aetas parentum ferrea, cum gravi 
Praetenta libertas rapinae 
Hesperias popularet oras. 

Videre magni moenia Romuli 
Praedas avaris curribus avehi 

Ad Sequanae arces parricidae 
A Tiberi sine caede victo. 
Videre sanctum Pontificem, impiis 
Vinctum catenis, sede su^ (nefas!) 
Avellier, templisque inultis 

Sacrilegas equitare turmas. 
Eheu, nepotes, jure negabitis! 

Non exterarum munere gentium 

Quaerenda libertas, sed armis, 

0 Itali, proprioque marte. 

Grave el probrosum est servitium pati j 
,, Dulce et decorum pro patrift mori. 

0 ter beatus qui pudicis 

Pro thalamis patriftque puguans 
Virile lethum Fortiter oppetii! 

Heroa certent dicere posteri, 

Et marmora et sanctae loquantur 
Aonides mcmoresque fasti , 

Dum stabit aeterni arx Capitolii , 

Dum Vaticano fulmine Pontifex 

Terrebit orbem , perque gentes 
. Christus aget sua signa victor. 

^^uid fles moesta,ChIde, te paupere sub lare cretam, 
Nimisque amanti disparem? 

Ne dubita, mea lux; 

Ne dubita , si me quid amas. Mihi sortis iniquae 
Damnum mederi non grave 
Posse chely Aoni5 

Parca dedit. Laurae sacravit nobile nomen 
Seris legendum posteris 
Non genus et patrium 
Aurum, sed Thusci virtus et lingua podtae. 

Et tu superbis clarior. 

Munere Pieridum , 

Fies virginibus queis fulgor inutilis auri 
Ornaverit cunabula. 

Divitiae pereunt. 

Nec post fata juvant: sacrorum carmina vatum 
Vivunt, nec aevi sentiunt 
Damna nigrique rogi. 

Non ego despectus Phoebo, nec si quid amica 
Me Dauni^t testudine 

Ludere Musa jubet , 

Ingratum doctis sonat auribus : Itala Clio 
Vatum beatis inserit 

Me quoque laeta choris, 

Et dat securo sacri de vertice montis 
Vulgus malignum spernere 
Atque humilem invidiaiA. 

XIV. 


l\ egina florum, purpurei decus 
Veris, tepentes quam Zephyri levi 
Fovere flatu nutriitque 

Lentus aqu^ trepidante rivus, 
Almae Diones deliciae, rosa: 

Te suave olenti nuper in hortulo 
Prae luteis calthis, pudici 

Prae viol5, mea dextra legit. 
Felix! amico pollice mox ChlOe 
Te nostra tanget , et dabit osculum ; 

Te lucido imponet capillo , 

Vel strophio mediam locabit. 
Tunc tu suavem jure superbies 
Spargens odorem; tunc tibi laus nova 
Accedet. Ah ! cur sorte tali 

Posse frui mihi dis negatum? 

Non rex olympi conscia laetior 
Formam potentem per freta vexerat. 
Aut imbre pressisset doloso 
.Attonitae gremium puellae. 



# 

Et late tacitis terras complectitur umbris 
Gratoque iiox mortalium 
Corda sopore levat. 

Et jam nubiferi celsum caput Apeunini 
Splendore vestit candido, 

Pulchra Jovis soboles, 

Cynthia ventorumque carentes murmure sylvas. 
Non laeva stryx, non obvia 
Noctua triste canat, 

Dum me jucundae per amica silentia lunae 
Solum et volentem ad patriae 
Tecta reducit amor. 

Jam sonus Anemonis suspensas excitat aures. 
Sonus paterni Huminis. 

Arne superbe, vale. 

Tuque urbs, Cecropiae sedes dilecta Minervae, 
Dilecta Musis et deo 

Qui supertiin attonitam 

Fraternae mulcet cantu testudinis aulam. 

Oblitus almi nectaris 
Vatis ab ore Pater 

Pendet, ventorumque animae nimbique silescunt 3 
Ales minister fulminis 

Ad solium omnipotens 

Demittit pennas et curvans humida terga 
Incerta claudit lumina. 

Ad patriam propero j 

Ad patriam, quo dulcis amor veteresque penates? 
Quo turba amicorum vocat, 

Quo mea vita Chide. 

Illa modo ad vigilem lychnum cum matre severi 
Pensum laborat carpere 
Multa putans animo. 

Forsan et absentem furtim heu! suspirat amantem ; 
Serove stratis mollibus 
Victa sopore jacet. 

At, tu nocturnae Morpheu pater alme quietis, 

Si blanda defessae tegis 
Lumina nocte tua , 

Duc, precor o, nigro felicia somnia poste, 

Et dic in aurem consciam : 

Jam tuus ignis adest. 

XAI. 


€lui’ mortalibus invi& 

Eventura premit nocte Diespiter 
Prudens? Ut studeat brevi 

Praesentis sapiens munere temporis 
Utij et de volucri die 

Horam carpere. Da, da citharam, puer; 
Atfer serta recentia , 

Affer cum cyathis vina capacibus: 

Taedis mensa renideat , 

Et laeto vireat flamma crepans foco. 
Dum caelum nigra contrahit 

Tempestas, gelidas et glomerat nives. 
Hic, dilecte Mari, mero 

Nos certabimus et carminibus lyrae 
Securi Boreae trucis 

Hybernique Jovis. Parce pedestribus, 

Antoni, historiis: brevi 

Et tu desipias; non pereunt male 
Quae dulci genio damus. 

Moestus vixeris et sollicitudines 
Nolis mergere poculis. 

Infensus Bromio laetitiae patri ; 

Non tu pallida serior 

Vises implacidae regna Proserpinae, et 
Circum moenia languidis 

Errantem novies fluminibus Stygen , 

Et torvi ora satellitis 

Flecti muneribus vel prece nescii. 

Mmbelle tergum qui dedit hostibus 
Virtutis expers et timuit mori , 

Ignotus occumbat^ sed almae 

Non sileant bene facta Musae. ^ 
Tu multa flentis conjugis oscula 
Parvumque natum linquere sustines. 
Dum Mantuae regnator altae 

Belligeras vocat in phalanges. 
Te vidit Ister sanguine barbaro 
Infectus, in certamine Martio 
Urgere per caedes per ignes 

Armisonas equitum catervas. 

Et bellicosi Thracas in impios 
Densare late funera dexter^: 

Sed praemiis non te decorum et 
Incolumem patrii penates 

Videre; casto non reducem sinu 
Excepit uxor, quae memori heu! thoro 
Te saepe per somnos vocavit 
Anxia 9 nec gale& comante 
Materna vultum territus abdidit 
Post colla natus : heu ! cadis exteri 
Infletus orA, nec sepulcro 

Aut titulo pia dextra donat. 

At non carebis munere posterae 
Laudis, nec aetas nec tua deleat 
Impune vis Lethes avarae 

Nomina, si patriae manebit 
Innixa fastis fama perennibus, 

Si quid valebit Pieridum favor 
Et lingua, nec frustra nepoti 

Dat citharam mihi Phoebus augur. 

Si nulla fallunt gramina pallidis 
Infensa morbis, inque tu^ fide, 

O Phoebe, sunt casti poetae; 

Sperne beati Heliconis umbram 
Et antra laetis Pieridum choris 
Lustrata , vati nec pigeat tuo 
Arcere discrimen supremum. 

Vimque feri cohibere morbi. 
Ah! ne superni linquere luminis 
Oras, et atri visere Taenari 

Impellat umbras immerentem 
Impia Persephone pofitam I 
Te, Dive, voti compos amabili 
Dicam Latinae carmine barbitos, 
Festamque spargam thure multo 
Fronde tu4 redimitus aram. 

eu! nec precanteni Delius audiit. 
Nec trux pepercit Mors capiti sacro : 
Heu! vota Myrtoum procaces 
Iu pelagus rapuere venti 
Et spes inanes. Occidit, occidit 
Nostrae institutor duxque puertiae. 

Quo tramites monstrante sacros 
Lauricomi licuit vireta 
Adire Pindi et culmina desidis 
Ignara vulgi ; quo citharae vocant 
Cantusque doctarum sororum ad 

Gorgoneae leve murmur undae ; 
Quo sancta castis limina vatibus 
Praesens recludit Phoebus, et irritft 
Frustra venenatas sagittas 

Livor iners jaculatur ir^. 

Nunc jure luget turbidus Aneino 
Moestoque ripas inurniure verberat, 

Et squalidis iion audientem 

Flet patria ad tumulum capillis; 
Angitque mentem funere lugubri 
Illata clades, dum subito rapit 
Mors atra virtutis magistrum 

Et docilis columen juventae. 
Quid, Jane, surdos carmine prosequor 
Manes inani? Fas Polyhymniae 
Clarare virtutem potenti 

Voce lyrae, Stygiisque vivax 
Nomen merentis demere fluctibus ; 

Sed non avarae jura Proserpinae 
Mollire, dilectumque ad auras 
Aetherias revocare vatem. 


Omnes eodem dura necessitas, 
Quicunque caeli lumine vescimur. 
Urget, nec extinctos querelae 

Restituent memoresque Musae, 
intaminatae lumine gloriae 
Ornata virtus una fugit rogum. 

Secura fortunae et sequacis 


Invidiae volucrisque lethi. 

! saevum ludere pertinax 
Fortuna ludum gaudia luctibus 
Vertit, beatorumque regum 

Sceptra Atropos nec opina frangit. 
Mors flenda non est: assidue hiemalis 
Vexamur, invisum heu Superis genus! 

Est una mors finis laborum 


Militiaeque periculosae , 

Una aestuoso portus ab aequore. 
Compesce questus: quid nimium pius 
Heu ! surda cum fietu parentem 
Fata tuum misero reposcis? 
Non si liealo ditior Attalo 


Croesoque late gentibus imperes 
Regemque te Ganges et Indus 
Audierint domitaeque Gades, 

Non si canoro blandior Orpheo 
Aurita ducas saxa sono lyrae • 
Stupentibus sylvis et auris, 

Ac Phrygium pietate vincas 
Heroa, possis illacrymabilem 
Lenire Parcam. Desine luctuum , 

Amice, nec vano quietum 

Sollicites gemitu sepulcrum. 
Nunc ille fugit damna volubilis 
Fortunae et aevi, nunc fruitur die 
Felix perenni praemiisque 

Queis meritos beat alma virtus 
Post fata DivAm coetibus inserens: 

Illinc avari despicit aequoris 

Fraudes et iram, quo peregit 
Sospes iter rate Dis amica. 

JBruma jam molli Zephyro soluta 
Cedit , et tristes abeunt pruinae j 
Nec nigro hybernos meditatur axe 

Jupiter imbres. 

Cana diffugit glacies , renident 
Aequora et laetum sine nube caelum , 
Et vagae in sylvis liquido volucres 

Gutture vernant. 

Nunc Venus regnat Venerisque taed^ 
Natus et saevo metuendus arcu ; 

Nunc ferae dulces repetunt amores: 

Omnia rident. 

Hic ubi blando volitans susurro 
Arborum lentas movet aura frondes 
Et levi molles trepidat per herbas 

Murmure rivus. 

Hic latus mecum mea vita ponas 
O ChIo€ : Teiae fidibus Camoenae 
Hic laborantem loquar in fugaci 

Virgine Phoebum. 
Audiet rivus 3 Zephyri silebunt. 
Osculum nec tu renues amanti 
Praemium vati varioqiie pictam 

Flore corollam. 

Diva magni Filia Numinis 
Materque Virgo , quae mare conscium 
Caelumque telluremque summo 

Patre minor moderaris auspex ; 
O pulchra quantum non vaga lucidos 
Luna injtcr ignes, non roseo mari 
Aurora consurgens serenam 

Sideribus redimita frontem ; 

O sancta quantum non volucres chori , 
Per quos superbi robora Tartari 

Flent victa et aeternis refulgens 
Carminibus sonat aula Divbm ; 
Excelsa quantum non Libani arcibus 
Innata cedrus, non riguis Cades 
In vallibus palma, aut apricis 
Alta jugis Solymae cupressus : 

Te prona adorant agmina caelitum, 
Te pallet Orcus; tu Stygii premis 
Frustra reluctantis draconis 

Virgineo pede colla victrix. 
Nondum silenti prodierat chao 
Opaca tellus, nec jubar aureum 
Sol horridis solvens tenebris 
Attonitum recreabat orbem , 
Tu cura magni metaque consill, 
Fontes supernae pandere gratiae 
Electa et inferni timendum 


Proruere imperium tyranni. 
Qua s6cla lustrat sol, coleris dea 
Et mater audis; tu pia sontibus 
Avertis iracunda Nati 


Tela graves meditata clades. 

Te terra longum dissociabili 
Celata ponto, te Libya acrium 

Nutrix leonum , altumque Gangem 
Et Scythicum prope flumen orti , 
Te longa flentis funera Iberiae 
Tellus et audax Gallia praeliis. 

Te decolor curru propinqui 

Solis Arabs gelidusque Cimber , 
Te fraudulentum qui Tamesim bibunt 
Istrumque , n6runt; te Jovis imniemor 
Vestaeque Tibris, te beatae 


Ausoniae venerantur urbes. 

Et nos piorum turba clientium 
Multd vocamus cum prece supplices 
In vota praesentem , damusque 
Thura sacris adolere flammis. 
Sensere patres quid valeat Tui 
Tutela ; belli victa pericula 

Faustasque pugnas auspicatam 
Exuviae docuere ad aram. 

Tuis pepercit non semel Italos 
Bacchata late per populos lues, 

Et motibus crebris supremum 
Excidium minitata tellus. 

Iu nocte stratis prosiluit parens 
Dulcemque prolem pressit ad ubera; 

It horror instantis ruinae 

Et trepidas gemitus per auras : 
Senesque curvi et cum pueris patres 
Et squalidis heu ! virginibus tuam 
Affusi ad aram non inani 

Te dominam prece prosequuntur. 
Nimbos cofirces et Boream trucem 
Diramque, frugum prospera, grandinem; 
Caelumque sudum prona nostris 
Das precibus pluviosque rores. 
Regina, salve: numine dextero 
Tu semper adsis rite vocantibus; 

Tu patriae res et jacentis 
Italiae foveas secunda. 

Quem tu benigno lumine videris. 

Tutus draconum terga perambulet. 

Tutus per Aegaeos tumultus 

Per tenebras gladiosque tendat. 

^^uantus profundum ferlur in Adriani 
Ortus nivosis Eridanus jugis, 

Quem mille regem amnes verentur 
Et famulis comitantur undis; 
Largis abundans fontibus ingent 
(Seu Teio amores pectine concinit 
Et virgines et regna vini , 

Sive sonat graviore plectro 
Divos, vel alti praelia Caesaris 
Et ducta regum colla minacium 

Roraamque plaudentem triumpho ) 
Pindarico ruit ore Flaccus. 

Nos more rivi florea lubrico 
Per prata euntis murmure serpimus 
Qua devocat declivis error 

Et sylaae Zephyris sonantes. 

Non sola celso nubila dividens 
Malo et fatigans mole Thetin ratis 
Vincet procellas; et biremi 

Aura favet gcminusque Castor. 
Et me benigno numine Delius 
Augui' beatos tangere gloriae 
Portus et aeternum virenti 

Fronde dabit redimire cymbam. 
Quae Daunii nos ludere barbito 
Suadet Juventas , non volucris fuga 
Delebit aevi ; sic potenti 

Melpomene placitumque Parcae. 
Non interibunt carmina Virgini 
Devota magnae , quae mare conscium 
Gaelumque telluremque summo 

Patre minor moderatur auspex. 
Seri nepotes discere gestient : 

Vos nunc pudicae, discite, virgines. 

Et Lesbium alternis ad aram 
Rite choris iterate carmen. 

spes et ardor Gloria fortium , 
Virtutis almae Gloria praemium, 

Te luce vivaci merentis 

Musa jubet decorare nomen. 
Non ille sanguis degener, impigri 
Virens juvent^^, te renuit sequi; 

Non dura belli, non cruentos 

Martis equos timuitque mortem. 
Primus ferorum signifer hostium 


Incessit iras; primus equo minax 
Vexavit aeratas cohortes. 

Ut Siculas celer Eurus undas. 
Frustra heu ! parabat praemia debitae 
Bellona fronti; nam puero decus 
Invidit, et venale letho 

Fregit atrox Libitina sertum. 

Vidit misertus arbiter Adriae 
Languentem in armis ad Sonitum leo, 
Dum tristibus no\ longa flavos 
Implicuit tenebris capillos. 
Sic grata magno populus Herculi 
Vernis ad amnem luxuriat comis 3 
Mox invidi torrentis ir& 

Aut rigido cadit icta ferro. 

Scylla saevit virgineum latus 
Succincta monstris, orba suo duce 
Per saxa per syrtes dolosis 

Fertur aquis peritura pinus. 
Sic nostra , magni consilio Jovis , 
Est vita caecis obvia casibus. 


Mavortis expertem juventam 

Sub placido lare Parca viset 
Inter choreas laetaque pocula , 

Et vertet atro gaudia funere. 

Nempe omnibus stat meta vitae 


Jussa Deo, neque fata monstrant. 


Te, te mearum praesidium et decus 


Graberge rerum , tot pelagi vias 


Mensum tot ereptum periclis. 


Dum dominam vagus Arnus urbem 

Terret superbo flumine, languidum 
Servavit almae fulgida Pallados 
Tutela. Me dum certat ardens 
Attonito superare circo 
Adversa pubes et refugum horridis 
Follem per auras trudere caestibus 
Dumque aemulis intenta plagis 

Densum humeris tenet ora vulgus 
Plaususque fervent, in caput inscium 
Imbrex caducus culmine ab arduo 
Ad luridum mittebat orcum. 

Ni subito deus affuisset. 

Alis diurni luminis ocyor 
Delapsa caelo Calliope manu 

Avertit ictum , ne immerentem 
Mors raperet violenta vatem. 
Vester, Camoenae, non ego palleam 
Fluctus frementis navita Bosphori, 

Non tela miles, non viator 

Per Libycas vaga monstra arenas 
Inhospitalis nec juga Caucasi 3 
Qua tixum acuU rupe Prometea 
Centumque devinctum catenis 
Ira Jovis cohihet supremi 5 
Nec parcit ales vellere morsibus 
Jecur superbum, nec caput impium 
Terrere nimbis et coruscis 

Fulminibus tonitruque caelum. 

Audax negat^i terrigenis vi^ 

Solis serenam scandere regiam 
Huc inferendi semen ignis 

Surripuit face fraudulentSi. 

Tunc rupto avari carcere Taenari 
Cohors malorum gentibus ingruit 
Et pallidos obducta vultus 

Mors tenebris volucremque currum. 

^^uid properas croceo currus , Aurora , rubentes 

Exerere oceano? 

Diva, mane, noctique sinas placidaeque quieti 

Longius imperium. 

Tu centum revocas ad Serica pensa puellas 

Membraque fessa jubes 

Corripere e stratis: nunc et mea secubat alto 

Pressa sopore Chlofi. 

O si qua est pietas, roseos compesce jugales; 

Supprime lora, precor. 

Ipsa quoque invito detergens pollice somnum 

Ad grave surget opus; 

Jam cerebrum tentare vapor, jam fervida molies 

Urere lympha manus. 

Ah! pereat quicunque novi mala semina luxus 

Intulit Ausoniae, 

Atque metus patiens longi durique laboris 

Cornua torsit atrox 

Ad rubrum mare damnosA pressurus avaram 

Navita merce ratem. 

Non quae depectunt male ditibus aurea Seres 

Vellera ab arboribus. 

Sed grave loricae pondus secura bonorum 

Pectora texit avtim 

Aerataeque caput galeae. Sic alta Quirini 

Jura dedit domitis 

Gens populis Poenoque infecit sanguine fluctus 

Et gelidus Tamesis 

Euphratesque procul Latias timuere secures 

Romuleumque Jovem. 

Sic dux Cuniades ultus victricibus armis 

Degenerem patriam : 

Barbara trans alpes fugerunt agmina, Martis 

Relliquiae Italici, 

Ut capreae audito nemorosi in valle leone 


Graminis immemores. 

I^ecte rep6sti promis ab horrei, 
Metelle, lentam sedibus amphoram; 
Ciboria en adsunt rosaeque 
Et virides heder^ coronae. 


Tecum repulsae , quam retulit suo 
Noverca vati patria praemium , 
Oblitus et major protervae 

Artibus invidiae , innocentis 
Hic plena ducam pocula Liberi : 
Curas tenaces dissipat et metum , 
Laetasque spes Liber reducit 


Dt Zephyri levis aura flores. 

-A. eribus exagitat stimulis generosa virorum 
' Pectora laudis amor. 

Laudis amor fragili suasit contemnere pinu 

Impavidum Ligurem 

Intacti fremitum oceani et nova quaerere regna. 

Praemia Palladiae 

Hic frondis petit, hic clarus Permesside lauro 

Sidera fronte ferit. 

Illum Romulei decus ostri, hunc parta cruento 

Gloria Marte beat. 

0 regum matrona genus, cui carmina cordi 

Blandaque vox citharae 

Et Musae intactis gaudentes fontibus, audi: 

Sanguine pulcher honos 

Venit et ignavo secernit Martia vulgo 

Laurea magnanimos 

Dis miscens superis. Caelo sic ignea fortem 

Inseruit Patruum 

Virtus, attonitos qui belli fulmine reges 

Et populos domuit. 

Suspexit trepidans victorem Europa potenti 

Stringere sceptra manu , 

Et late regem famulis dare jura superbo 

Gentibus a solio. 

Quid felix est passa diu sors, laeta triumphos 

Vertere funeribus? 

Regale eripuit sertum, nudamque remoti 

Egit ad oceani 

Cautem cum trepidis dea conjurata tyrannis. 

Pulchra quoque Aonidum 

Nobilibus studiis laus surgit et alite versu 

Barbitos Aeoliae; 

Nec quae dilectis dat vatibus augur Apollo, 

Sanguine serta‘ madent. 

^Blandum fugaci fons trepidat sono. 
Blandum queruntur umbriferis vagae 
Sylvis volucres, et loquentes 

Vere agitans levis aura frondes 
Sed vox Thaliae blandior, et sacra 
Oblectat altis pectora regibus. 

O carminum plectrique eburni 

Diva potens, Jovis alma proles 
Seu cum pudicis laeta sororibus 
Pindi sub antro nunc agitas choros, 

- Seu mista Dis stellante olyinpi 

Arce sedes, cohibere praesens 
Tram caduci fulminis et nigros 
Fugare nimbos carmine barbiti ; 

Descende qua puris opima 

Regna secat tuus Arnus undis. 

Non ulla Eoo gurgite, laetior 
Dies beatae prodit Etruriae. 

Haec editum te in lucis oras , 
Lotharidtim generose sanguis 
Rex 5 prima vidit. Pulchrior en tuam 
Sol lustrat aulam ^ laetitia urbs fremit, 
Gratique Dis surgunt odores 

Cum populi procerumque votis. 
Longos in annos haec redeat tibi 
Lux fausta : id omnis poscit Etruria 
Natusque qui florente, regni 
Altera spes adolescit aevo. 

Terris Deorum te domus invidet 
Jampridem, et auspex non sine numine 
Natalis horae Astraea, caeli 

Plus propriSi libi parte linquens 
Aurata tendit brachia. Serus o 
Visas olympum et debita sidera j 
Diuque Thuscorum volenltftm 

Fraena regas pater atque princepf . 
Hic dia virtus, hic chorus artium 
Tutela castae Pallados, hic Themis " 
Regnatque pax; et saecla priscum 
Te duce jam redeunt in aurum. 
Tyrrhena gaude sorte lu^, Deo 
Dilecta tellus: nil melius bona 
Nil gentibus donare majus 

Fata queunt sapiente rege. 

XIV. 

retum superno praesidio virum , 

Non impiorum dimoveant minae. 

Non imminens collo securis 
Et facies metuenda lethi. 

Sacris verendum vestibus impia 
Te turba saxis cominus impetit; 

Tu procidens iu genda caelum 
Suspicis et moriente palmas 
Cum voce lendis — Parce, Pater Pater, 
Turbae nocenti; jam propero tuum 
Felix in amplexum: quid ultra 

Hic moror? o tua pande templa. 
Fulgens patescit regia caelitum , 

Festique palmas deproperant chori ; 

Tu nobili laetus triumpho 

Emeritus petis astra miles. 

I ferre magnae praemia adoreae , 

I nunc: sequentur millia fortium 
Queis dux decoris praenitebis 
Vulneribus rutib^que palmd. 



104 _ 


XV. 


IPonas protervae jam modum superbiae, 
O matre turpi turpior. 

Anus vorax et impudica et putrida. 

Sagax nepotes glubere 
Et foeda magno venditare gaudia, 

Opum par&sti jam satis. 

Urget senectus, pristinae vestigia 
Delere formae pertinax. 

Non dentium, quos mane verna aptat puer 
Gingivae inermi, lucida 
Phalange , fuco nec genis fas illitis 
Dulcem juventam reddere. 

Emas potenti quod libet pecunia. 

At non senectam amoveris. 

Es jamdiu matura funeri : quatit 
Anhela tussis ilia , 

Et lacrymosos ambit oculos purpura , 
Nudumque squalet sinciput. 
Vultum exarant rugae, gravisque sibilat 
Olentis oris spiritus, 

Rimosam ut Auster imbricus per januam , 
Et laxa mammarum cutis 
Araneosum amat umbilicum visere. 

Quoquo propinquas, civium 
Avertit ora liberum fastidium , 

Parcamque Diris devovet 
Vespillo avarus, quod feretro putidum 
Nondum cadaver porrigit. 

t prona raucum flumina in Adriam, 
Mortale da orcum cogimur heu ! genus : 
Occulta fati vis adurget 

Et fuga non redeuntis aevi. 

Non fulgor auri, non breve amabilis 
lAimen juventae, non diademata 

Ostrumque regum, non triumphis 
Partus honor, pietasve possit 
Atrum morari funus et ultimae 
Luctum diei. Quae bene fecerit 
Ardente quis virtute fultus. 

Sola avidum Phlegetonta vitant 
Nigros et ignes. Tu bene splendidis 
Oblivionem vincere fraudibus 
Et lividam, Antoni, laboras 

Persephonen, patriam a remota 

Clarare fastis nixus origine, et 
Marte arrogatam scribere gloriam. 

Me nescium vulgi profani 

Musa beat, Latiumque donat 
Ausu secundo tendere barbiton. 

0 quae reclinas turrigeri latus 

Sub caute prospectans sonantem 
Anemonem famulamque vallem , 
Quamquam Latini praemia muricis 
£t consulares te Capitolii 

Jam nobilem finxere fasces 

Et galeam tibi laurus ornat 
Sudore creta et sanguine fortium. 
Fortasse vatem me quoque, patria. 
Jactabis, et parcet sepulto 
Abjiciens sua tela livor. 


XVII# 


E. 


In te meoriin) prisca domus patrum, 
Tandem reviso , cui celer obstrepit 

t 

Marzenus insurgitque pone 
Turrigeri mina Ceparani. 

Thusci relinquens moenia Mutili , 

Quae jam tyrannis ira potentium 
Exemerat virtusque avorum, 

Hic profugos posuit penates 
Late coemptis jugeribus mei 
Longinquus auctor sanguinis, aurea 
Tunc cum redonabat Latinis 

Secla Leo, dominamque Romam et 
Dilecta magni litora Tibridis 
Pallas sequaci visere cum cboro 
Pindoque Latous relicto 

Et comites rediere Nympbae. 

His, non parentum et nominis Itali 
Indigna, crevit sub laribus viri 
Proles, inertem exosa vulgum 
Et tenebras muliebris ocl. 

Hic Mantuani dux equitis ferox 
Infecit Istrum sanguine Thracio : 

Hunc splendida Urbanae secutum 
Castra togae, Themidos severam 
Librare lancem vidit Avenio ; 

Videre Carni tela sub alpibus 
Tractare germanos , et inter 
Austriacae metuenda pubi 
Vexilla Martis Adriaci , hostium 
Urgere turmas et quatere oppida. 

Is Cypria ereptus ruina 

Fratribus attonitis piaeque 
Heu ! flenda dixit praelia conjugi 
Dolosque Thracum funeraque Italhm 
Sectumque , pro informe lethum ! 

Te rabidis, Bragadine, cultris. 
Salve , meorum prisca domus patrum : 
Quamquam coloni diruta pauperis 
Vix sufficis proli et petulco 

Tecta gregi validisque tauris, 
Quamquam priori non domino terit 
Sub sole messes area, nec mihi 
Vineta florent nec decoris 

Culta comis juvenescit arbor, 

Te laetus aeque conspicio et libens. 

Quid non senescit? Quid fuga temporum 
Ludusque fortunae insolentis 

Stare sinit? Jacet alta Thebe, 
Insultat usto grex vagus Ilio, 

Immugit Auster per nemus accubans 
Arci Palatinae, nec audit 

Aligerum pelagus leonem. 
Invicta stares, urbs VenetOm, neque 
Longe evagatus perdiderit furor 
Te Gallici Martis! Manerent 
Italiam meliora fata. 

XVIII. 


D< 


'evota postquam saecula Rex detira 
Late superbis fluctibus obruit 
Et gestierunt vasta cete 

Sylviferos super ire montes, 
Atque una justi casta domus No6 
Sospes pependit aequore funebri. 
Candentibus longam columba 

Mensa viam per inane pennis. 
Pudica coenum tangere, ad hospitae 
Secura navis tecta revertitur. 

Sic sordidum morem perosa 
Te recipis sapiens puella in 
Tutos recessus , pax ubi lucidum 
Fulget piarum pectora virginum 
Mulcens et evectura caeli 

Emeritas super astra virtus. 

Hic tu profani pura Cupidinis, 
Insanientis nescia saeculi, 

Florebis, ut septi renidens 
Areoli niveum ligustrum. 

Hic te beabunt gaudia, sontibus 
Ignota nec venalia fulgidis 

Gemmis vel auro ; ct sorte falles 
Purpureos potiore reges. 

Hic, cum caduci corporis artubus. 

Optata justis, atra nocentibus 

Mors spiritum solvet volentem , 

Nempe erit ut placidam serenet 
Frontem jacentis lapsa per aira 
Vox et beatis insonet auribus : — 


Huc o ades dilecta ; cessit 

Tristis hyems, siluere venti et 
Nimbi minaces: gaudia te vocant 
Sperata longum; surge age, stat mei 
In parte te regni locare: 


En meritae diadema fronti. 

I. 


Dic laeta felix carmina, Mutilum: 

Templum Sabaeis fumat odoribus 
Taedisque, consperso renident 
Flore viae viridique myrto. 

Lux sacra Magno , qui tua protegit 

Custos et auspex moenia , jam micat ; i 

Lux sacra Magno, quem Latinae 
Pontificem coluere gentes. 

Te, sancte, divtim coetibus intulit 
Secura virtus, cum solio in tuo 

Solemnem ad aram trux cecidit 
* Sacrilego caput ense lictor. 

Non tu, supremi consilio Patris 
Datus fideli dux populo , hosticos 
Palles tumultus, sed superni 

Fretus ope impavidus resistis. 

Novatianas fulmine subruis 
Fraudes, piorum sollicitus gregem 
Tutas et auges ; iuque falsum 

Saepe Jovem geris arma victor. 
Indigna Marti thura negas dare 
Vinctus catenis j signa dei ruunt, 

Mugit solum, delubra nutant. 
Attonitum fugit aede vulgus. 
Non tu sub antris sole carentibus. 

Ubi tuorum millia Caesarem 
Secreta fallebant, dolosus 

Ferre jugum et tolerare vitam 
Cum plebe nud&: non timidus mori. 
Ultro subibas, sacra gementibus 
Passim ministrare igneoque 

Eloquio populum labantem 
Firmare praesens : — 0 socii , probant 
Adversa fortes: dura pati docet 
Romana virtus quique nobis 
Ferre Deus patiens salutem 
Abominato in vertice Golgothae 
Eheu ! probrosSi de trabe flebile 

Funus pependit. Non timenda aut 
Atra piis venit hora lethi. 
Lethum ad perennis praemia gloriae 
Fessos vocabit, templaque caelitum 
Promissa pandet, non tyrannis 
Non sceleri subeunda foedo. 


Digitized by Googie 



— 117 _ 


Lictore pejus Caesaris impii. 

Quacumque pejus flagilium nece, 

Fortes, timendum: fluxa vita est. 

Regna cadunt , bene facta vivunt. 
Durate : nobis principium inclyti 
Mors est triumphi. Sanguine firmior 
Nostro, velut Jordanis almi 

Nata sacrum prope cedrus amnem 
Quae tangit alto sidera veitice, 

Surget, virebit relligio Dei 

Terrasque complectetur umbr^. 
Auguror: imperii Latini 
Cadent secures, cum Jove Caesares 
Dediscet Ister et rapidus Tigris, 

Nec Romuli invictas timebit 
Thule aquilas; venietque tempus 
Cum Vaticanis fulgeat arcibus 
Immota et alto Crux Capitolio, 

Tibrisque Romanos et omnis 
Pontifices veneretur orbis. 

II* 


O quae veloci Senius loca flumine lainbil, 

O montes vallesque profundae 
Et veteres sylvae, nunc vestra silentia tantum 

Sollicitant rivique loquaces 
Et celeres animae Caurorum et frondea pictae 

Ludentes sub tecta volucres. 

Ast olim horrifico sonuistis saepe tumultu 

Armorum 5 fontesque liquentes 
Potavit bellator equus gale^que comante 

Mentitus cava pocula miles. 

Hic ubi lascivae tondent dumeta juvencae 

Et pendentes rupe minaci 
Villosi uxores hirci recubansque sub umbr^ 

Dux calamo modulatur amores. 
Inclyta Paganae surgebant moenia turris. 

Hic fortes Mainardus in ausus 

Surrexif , flidicitque feras per devia crebro 
Venalu vexare fugaces, 

Et manibus parvis lethale intendere cornu 
Et volucres vibrare sagittas. 

Hic saevis validos durare laboribus artus 
Assuevit puer arte patern^i ; 

Mox Jovis hyberni patiens et solis iniqui 
Terribili constringere crines 
Casside, et armisonas in praelia ducere turmas. 
Et quatere hostica moenia bello. 

Sic urbs quam riguA convalle volutus amoeno 
Vatrenus praelabitur amne 
Submisitque viro turrita Faventia fasces. 

Et praeruptis montibus arces 
Impositae dominum coluere atque oppida centum 
Late armis opibusque potentem. 
Tunc praefixa gravi librare hastilia ferro 

Cura Italae fuit apta juventae, 

Tunc spumantis equi gressus torquere superbos 
Aut cursu praevertier Eurum , 

Tunc rigidA impavidum loricA claudere peclus 
Et putri concurrere campo 
Adversis bastis mediAque in pace cruenti 
Mavortis simulacra ciere. 

Tunc non pavisset nudos muliebriter enses. 

Non venalis militis ora, 

Non conjuratis tormenta coempta tyrannis. 

Nunc horrescit mollior aetas 


Digitized by Googie 



120 


Dura palrum sludia : Ausoniae nunc optima pubis 
Pars somno devincta beato 
Torpet in occiduum solem, dum curvus arator 
Cum tauris insudat herili 
Jam fessis sulco, nocturnaque tempora gaudet 
Attonitis vigilare theatris , 

Et blandae pedibus mimae linguaeve spadonis 
Largiri cum plausibus aurum. 

Heu, frustra dilecta diis Saturnia tellus ! 

Quid speras? quae fata parantur? 

III* 


tf am sol Iberis lingere fluctibus 
Parat jugales; excutiet manu 

Nox pocula, et lusus amanttim 
Et vigiles dirimet choreas. 

Cras tibiarum flamina et ebrii 
Cantus silebunt; cras minitabitur 
Horrenda de rostris severo 
Fata supercilio sacerdos. 

Quid lacrymosae , o laetitiae pater 
Jucunde, tecum est, Bacche, Proserpinae? 
Tu das metum curasque ventis 

In Cyprium mare ferre et atra 
Cum fabulosis Tartara manibus. 

Myrto et corymbis tempora nectite : 

Nunc orgia et lusus, amici. 

Nunc Ihyasos geminare tempus. 

Cur laeta cessant cymbala? Quis Tocat 
Flavo huc decentem crine Lycorida et 
Lyden protervam ? Ferte vina : 

Dum loquimur, fugit hora praepes. 



Digitized b/ Google 



123 


V 


IV. 


A 


udite vatem: nascitur Italo 
Caelo serenum sidus. Ades , diu 
Optata libertas, et atrae 

Servitii fugiant tenebrae. 

Non prisca virtus Itala concidit; 

Jam te nivosis ortus ab alpibus 

Rex amnium, te pulcher Arnus, 

Te Veneti fremitus leonis, 

Te cum beatis Parthenope insulis. 

Te Roma concors et Latium vocat; 

Tandem o ades, sanctumque ponas 
Imperium sine caede victrix. 
Quod si resistat barbaricus furor. 

Non non timebunt millia fortium 
Pugnare pro te, pro pudicis 

Conjugibus puerisque et aris: 

Mucronis iram non semel Itali 
Sensere terga et pectora TeutonOmi. 
Fortes (sed eheu non tibi non 

Pro patrili ! ) cecidere in annis 
Dudum parentes; testis Iberia 
Moschique valles et Scythicum gelu: 
Nonne audeant majora nati? 

Eugenii generose sanguis 
0 rex sonantis Eridani, tibi 
Fatis secundis Italiae data 

Cura ; omnium te vota spectant : 
Aera canant, sacra pande signa. 

V* 


I 


ndignus heres nominis Itali 
Audire quisquis non amat, otium 
Imbelle dementisque Iacchi 
Illecebras Venerisque vitet. 
Sudore honesto , non muliebriter 
Lasciva stillet malobathro coma ; 

Non scena rugoso spadoni, 

Non videat dare thura mimae. 
Discat pudicae conjugis immemor 
Noctes iniquo sub Jove ducere. 

Et fervidum solem et nivalis 

Vim Boreae pluviasque temnat. 
Regumne somnis invidet horridus 
Venator? altis qui sylois aprum 
TurbA canum insectante stravit 
Et jaculo citiore ventis j 

Mox fessa ponit membra sub ilice 
Ad fontem amicum , dum volucrum sonant 
Arbusta cantu , duiu loquentes 
Sollicitat levis aura frondes. 

Duret decorae membra laboribus 
Palestrae et acris militiae puer; 

Non palleat saevi cruentum 

Martis iter facienique lethi. 

Discat severam pauperiem pati. 

Et morte pejus dedecus horreat: 

Vulgo eximit virtus merentes 
Et rutilA beat arce caeli. 


Frond supremum mente coles Deum; 
Quodcunque rerum gesseris , auspicem 
Deum vocabis : impiorum 

Vota cadunt rapiuntque venti. 
Sic clara crevit Fabricii et Curi 


Virtus, et heros qui sibi viscera 
Discerpsit occurritque morti 
Romuleae impatiens ruinae. 
Sic fas vetusto servitii jugo 
Collum Jacentis solvere patriae : 
Aurora, di tandem! renidet 
Nuntia io melioris aevi. 


Perstate coeptis fortibus, Itali: 

Est una cunctis patria , nec Deus 
Nos cinxit imprudens tremendis 
Alpibus indomitoque fluctu. 

J^rons non conscia criminis 

Curis et nebula tristitiae caret. 

Quid vitae metuam integer? 

Crinem cinge heder& tu quoque simplici, et 
Vati funde merum , puer. 

Fugit tristis hyems^ tempus amabile 
Duxit laetitiam et sitim. 

Alludunt Zephyri floribus obviis, 

Vernant in sylflis aves. 

Hic molli insideam gramine sub nov& 
Procerae platani com& ; 

Pendebit veteri barbitos ilice , 

Et qui fons prope murmurat 

Alto desiliens pumice, fervidum 
Restinguet Bromium. Puer, 

Eja, rumpe moras. Tres cyathos petit 

Qui pulchras Charites amat, 

Qui doctam sobolem Mnemosynes, novem. 
Misce ter tria pocula. 

Nam praeter Charites Fierides amo. 

At ne deliciae defim 

Laevo me videant lumine Gratiae, 

Rursus tres cyathos petam : 

Invisus heri non ego dis volo. 

VII. 


^^uae sonlis super ioipid 

Cervice immineal poena Lecomtii, 
Nuper qui potuit tuo 

Intentare necem , Gallia, principi; 
Quantum infensa Poloniae 

Late flebilibus saeviat oppidis 
Ferro et fraudibus effera 

Germantlm rabies, qnaerere distuli: 
Nunc curis vacuum juvat 

Insanire mero. Ferte apium et rosas 
Et ciboria commoda , 

Dum testae veteri dimoveo picem. 

Eja , cymbala concrepenl, 

Argutoque canat tibia spiritu. 

Quid cessas , citbarae sciens 

Et cantus Pholoe? Lydya, quid sedes? 

6 * 

Jacla brachia cerea 

Et blandis volucrem fer eboreis pedem; 
Attollat strophium manus 

Flaventesque humeris involitent comae 
Lascivis Zephyris jocus. 

Inter sanguinei funera gaudeat 
Martis miles et hostici 

Tingat caede manum: me Juvet, o bone 
Liber , muneribus tuis , 

Sic vinctum Idaliis tempora floribus 
Sic laetis medium choris, 

Sub lent& innocuum vite madescere. 

VIII* 


]P ax 5 Dei casto dea nata risu ! 

Nata caelestes habitare sedes 9 
Nata mortales recreare turmas, 

Candida virgo! 

Cum super rerum tenebrosa vivax 
Semina aeternis agitata rixis 
Et per exleges volitavit undas 

Numinis aura : 

Tu prior caecos cohibere motus; 
Constitit tellus, liquidumque caelum 
Flammaque eluxit vitreusque jusso 

Litore pontus. 

Te dies et nox , et iter stupente 
Sol gigas tendens per inane caelo , 
Te deam primis coluere fulva 

Astra choreis. 

Mox in Edenis dominae viretis 
Fraena concordes subiere ligres 
Sponte, et insontes tetigere linguft 
Crura leones. 

Sed simul patrum furor heu ! superna 
Jussa contempsit, fugiente penn& 

Deseris culpam ; Deus a scelestis 
Ora retorsit. 

Tunc in iucestas lacrymosa terras 
Lugubri primum vice poena venit 
£t dolor pallens , faciesque letbi 
Terruit orbem. 

Tunc, truces irae rabiesque belli 
Callida in caedes acuisse ferrum j 
Et rudes flendo rubuere fratrum 
Sanguine glebae. 

Nec prius nostras remeare sedes 
Ausa, quam culpas homicida fluctus 
Obruit, justusque N<3e superbi 
Aequoris exsors 
Supplices aras posuit Deumque 
Rite cum castis pueris vocavit j 
Tunc enim affuisti redimita sanctos 
Iride crines. 

Nunc quoque es (postquam gemuit cruento 
Golgotha inferni domitor tyranni , 

Impiis caelum patiens pacisci 
Funere seclis) 

Lenior noslris precibus moveri. 

Alma Pax, salve: tibi ridet aequor 
Et ferax tellus placidumque puro 

Lumine caelum. 

Faustitas ultro comitatur, ultro 
Aurei mores et amica virtus; 

Otium felix praeit et benigno 

Copia cornu. 

Qua pium ostendis, dea pulchra, vultum, 
Exulant irae et trepidi tumultus; 

Non pavent hostes et abominata 

Praelia matres. 

Ast ubi dextris micuit nefastis 
Prompta fraternam bibere hasta caedem , 
Aufugis casto lacrymosa velans 

Lumina panno. 

Nunc libi flavo pater amne Tybris 
Hospiti plaudit, Latiumque felix 
Spe nov^ gestit neque fabulosum 

Invidet aurum. 

Regibus major propiorque Divis 
Qui Palatinas tenet altus arces 
Remque Romanam , pia te capessit 

Auspice sceptra. 

Imperes longum, date Rex benigni 
Numinis nutu, bene qui beatum 
Aureae regnum Paler auspicaris 

Omine Pacis. 

Imperes longum, redeasque ad astra 
Serus: hoc felix populus Quirini, 

Hoc procul justos venerata Divos 
Oppida poscunt. 

Perge moliri nova : nil volenti 
Arduum et regi. Favet aura velis. 

Aequora arrident et amica caelo 
Astra sereno. 

Tuque Pax, Divhm atque hominum voluptas. 
Crebra candenti venias, precamur, 

Italas urbes dominamque Romam 
Visere curru. 

JDive , cui celsi nemorosa parent 
Saxa Titani veteresque turres 
Nesciae regum , facilis tuorum 
Annue votis. 

Conscift lustrat tua luce templa 
Sol libens , longe speculata canos 
Adriae fluctus dominasque amoeni 
Aequoris urbes , 

Dum tibi festam pia plebs ad aram 
Annuos gaudet celebrare ritus 
Et tuum donis precibusque supplex 
Numen adorat. 

Hae tibi in vit& placuere rupes 
Aviae vulgo tacitaeque sylvae : 

Huc inops tendis faber et paternae 
Immemor Arbae. 

Hinc suae legit Fidei magistrum 
Ille qui summis Deus ima mutat : 
Fulminas linguft , cadit Arianae 
Spiritus hydrae. 
Asperum parvo tolerare vitam, 
Sedulum sancti sine labe moris,, 
Dia te virtus , Pater , hinc beatis 
Intulit astris. 

Si tuas donis cumulamus aras 
Sole devotam referente lucem. 

Si sonant laudes redolentque hiandi 
Thuris honores, 

0 

Ad tui numen cineris recumbat 
Tuta libertas, vigeatque in aevum 
Carior sceptris, nec avara regum 
Sentiat arma. 

0 Sator rerum , tibi fulva trino 
Sidera atque uni , tibi juge carmen 
Concinat tellus, tibi belluosi 
Marmora ponti. 

Mflontaui horrisono saltus Aquilone laborant, 
Udoque tristes Jupiter 
Parturit axe nives. 

Jam pigrae tempus riget illaetabile brumae ; 
'Quae prata olebant floribus. 

Cana pruina tegit. 

Tune coles gelidas Arg^i Tyburis arces , 

Dum pervicaci frigore 

Saeviet acris byems? 

Eripe te, Francisce, morae; juga vere revises 
Lucosque amoenos Catili 
Et sonitum Albuneae. 

Roma vocat, Roma byberiii vix conscia caeli, 
Roma invidenda gentibus, 

Rege beata PIO> 

Rege PIO) fugit scisscl discordia palllt 
Gaudeiisque cognaU manus 
Tingere caede furor. 

Merserunt veteres Lethaea oblivia culpas; 
Caelum revisit Italum 
Exui , iniqua cadunt 

Vincula tortorum longi male conscia detus. 
Insistit Urbi candidis 

Pax bona vecta rotis. 

Cui plausere sacri Romana per oppida vates, 
Late beatis gentibus 
Otia tuta ferens. 

Virgo redit caelo legesque recudit in aurum; 
Migrant ad oras Tybridis 
Pallas et Aonides. 

Quando erit, ut Thusci relegens vada caerula ponti 
Et mente ventis praevolans 
Ipse quoque adveniam 

Jam non Romuleis ignotus moenibus hospes. 
Sacroque fulgeutem colam 
Principis ore Deum ? 

0 regum rex, Ausoniae spes inclyta geniis, 

Quo sol nihil majus potest 
Cernere vel melius , 

Ah ! ne terrigenttm votis te tollat iniquum 
In fulgidas Caelestium 
Ocyor aura domos! 

Neu PATER ET PRINCEPS populis contemne vocari, 
DUX AUREORUM TEMPORUM, 

URBIS ET ORBIS AMOR ! 

XI. 


A 


mice Laurens, quid faciam? Nive 
Nunc arva squalent et viduae com^ 
Quercus j acutum frigus affert 

Et volucres Aquilo procellas. 
Audis, ut acri janua murmuret 
Perculsa vento? Laetitiam placet 
Accire flammis et Lyaeo: 

Adde foco, puer, adde ligna. 
Capaciorem mox cyathum feres, 

In quo renidens e pelago Venus, 
Stupente Trito nuni caterv^ , 

Purpureo fugat ore nimbos. 
Sic dissoluto frigore, Daunio 
Dicam supremum pectine Principem, 
Cui laeta per magnos ad astra 
Gloria sternit iter triumphos ; 

A quo renascens auspice saeculum 
Poscit vocari , sidus et aureum 
Quod nuper arcanis oberrans 
Uranie domibus retexit. 

XII. 


irgo , cui Delos nemorosa servit 
Et nigrft frondens Erymantus umbrft,' 
Laeta cum Nymphis celeres sagittft 
Sternere cervos, 

Non vides ut sol domuisse brumam et 
Horridam Frustra glaciem laborat? 

Ut nives regnans Boreas sereno 
Flamine verrit? 

Nunc in algenti lepores cubili 
Signa nocturno pede licta rimans 
Sordidus fallit miser&que gaudet 
Caede bubulcus. 

Improbas arce, bona Diva, fraudes; 
Advoca huc Afris dominantem arenis , 
Qui nivem "pellat glaciemque canis 
Montibus Auster. 

Turba venantes tua te precamur ; 
Queis ubi saltus liceat per altos 
Cum vagis longe catulis ferarum 
Quaerere lustra , 

Multa pendebit tibi praeda sacrae 
Brachiis pinus , lepores cruenti 
Et leves damae, caput et minacis 
Dentibus apri. 



Xlll« 



Itro Calliope virtutem ad sidera tollit 


Et vivaci lumine vestit ; 

Si quem non puduit fortunae auroque superbo 

Mendaci blandirier ore. 

Non dea , non oculis Phoebus pater aspicit aequis 

Nec patitur discedere vulgo. 

Non quae casta tibi, princeps, premit infula crines 

Non Romani muricis ardor. 

Sed veniet dicenda sacrA testudine virtus. 

Haec 'animum tibi laudis amore 
Incendit puero, et docuit penetrare rep6stas 

Quas habitat sapientia sedes. 
Sidereis divtim domibus contermina regna. 

Haec firmi tibi pectoris arce 
Stat, velut alpinis in cautibus edita quercus 

Frustra Euris luctantibus icta. 

Haec te, fida comes vitae morumque magistra, 

Ad fastigia duxit honorum. 

Sic nedum late Latii felicibus oris , 

Sed longe quoque didita fama 
Quo Ligur audaci prior abiete nauta tetendit 

Indomiti trans aequoris iram. 

‘Jure Quirinali rutilas in murice primus 

Dante PIO 5 quo rege beatis 
Laeta adeo Ausoniae populis aurora refulsit. 

Jure tui prope litus amoenum 
Vatreni tibi luxuriat seges aurea laudum, 

Cui Pindi vocalibus antris 
Demissae blandis alludunt flatibus aurae. 

En laevi quae risit alumno, 
Deproperat sacro tibi serta recentia monte 

Et strepitum fidis excitat almae 
Calliope regina: tuum, pater, undique nomen 

Ludicra reddit vocis imago. 

Audiat et pelago longe dominata sonanti. 

Cui magnum decus adderis , Ancon j 
Audiat et Tiberis plaudens, et Maximus Ille, 

Quem terris bona fata dederunt 
Otia praesentem revocare decusque Latinum 

Et prono succurrere saeclo. 

Dii, sanctum servate Ducem, servate Parentem ^ 

Attonitus, quem suspicit orbis ; 

Et si qua Italiae caelum turbare serenum 

Tempestas minitetur ab Arcto , 

.7 

Ah 5 prohibete ! Satis miseranda per oppida pridem 

Discordi face saeviit atra 
Tisiphone ; salis et lacrymis et sanguine crimen 

Fraternae purgavimus irae. 

XIV. 


o 


dulcis aevi 5 Loyside, comes! 

Mecum superbi relliquias Lall 

Jam laete vel Praeneste apricum 
. Visere et Albuneae sonantes 
Lucos et udi moenia Tyburis, 

Vel parricidae Telegoni juga 
Qua vexat imber Tulliani 

Eloquii memores ruinas : 

Alis superni luminis invia 
Si crevit arbos 5 decolor et sui 
Oblita squalet languid^que 

Tangit humum moritura fronde: 
Si qua diurnis sit radiis via, 

Confestim amicis obvia brachiis 
Assurgit extollitque frontem 
Et viridi induitur juventa. 

Sic nostra longum mens jacuit gravi 
Moeroris umbrA : luce nov^^ modo 
Favente surrexit, decoros 

Aonidum meditata foetus. 

Quid non sereno lumine tangitur 
Virtutis almae , cui Deus imperi 

Dat fraena supremasque claves? 
Quae cupidum recreavit orbem, 
Ut post furentes Iris amabile 
Didens procellas, pictum ubi turbidis 
Sub nubibus protendit arcum. 

Luce frui propiore detur ! 
Audebit olim non nihil Italo 
Fortasse dignum nomine, te sonans 
Rex, Italttm tutela praesens. 

Imperii columen labantis. 

Quae Vaticanis regnat ab arcibus 
Virtus, Camoenae munere non eget, 

Jaih culta qua sol fessa magno 

Fonte lavit juga, qua resurgens 
Illustrat Indos 3 gemma sed aureae 
Inclusa lamnae pulchrius enitet. 

Seu fulgor ardentis pyropi. 

Seu viridis pretium smaragdi. 
Mars delet urbes regnaque; proruit 
Injurioso longa dies pede 

Stantes columnas, et ruinis 
Iliacae posuere famae 
Cubile inultum cum catulis ferae; 

Sed vivit Hector , Maeonii lub^ 

Vatis, paternum decolorans 
Argolica Sim6enta caede. 

XV, 


M^erculsa iniquo heu! funere palrui 
Laetis Thaliae temperat a modis 

Moeretque mens dudum j ut caduco 
Usta caput Jovis igne quercus 
Non mot^t ad auras obloquitur comA , 
Cantu vagarum non avium sonat, 

Non hospitalem praebet umbram 

Jam gregibus ducibusque notam. 
Decussit alas praepetis ingent 
Fortuna, pridem non timidas sequi 
Qua Daunius nubes opacas 

Spernit olor superante pennA. 
Me, Jane, moestae tangere barbiti 
Nervos silentes? Non glacies iners 

Fert purpuram florum, nec asprae 
Pampineos pariunt racemos 

Dumeta sylvae. Te nova Felsinae 
Lux, Jane", Thuscae te chelys arbitrum, 
Fortuna cui ridet favetque 

Non sine dis popularis aura , 
Audere plectro magnum aliquid decet, 
Laudes et alti Pontificis loqui, 

Quo rege non tellus beata 


Sedibus invideat deorum. 

XVI, 


l^i, Diva, tangunt vota te mortalium, 

Si thura cum blandft prece 
Et agna casto altare tingens sanguine 
Novis revinctum floribus , 

Adsis poSlae quo superbit Felsina , 

Opemque praesens afferas. 

Solve o tremorem , saepe qui praecordia 
Pertentat et nervos quatit, 

Et pelle vim sequacis aegrimoniae 
Somni invidentem munera 
Mundaeque mensae. Dulce quicquid auribus 
Edunt amoenis collibus 
Lymphae sonantes et leves Favonii 
Apesve quaerentes thyma et 
Linguae volucrum, pulchra Diva, collige j 
Subque humidae silentia 

Amica noctis, vatis indens sensibus 
Artus jacentes irriga 
Sopore leni : pristinus membris vigor 
Fervescat et genis color. 
Tunc dedicato rite laeta numini 
Grates rependet Felsina^ 
Rependet aureae deus testudinis 
Potens et almae virgines 
Quorum choreis et resultant cantibus 
Serena Pindi culmina. 

Ipse ipse vales ltal5 sospes tibi 
Carmen sonabit barbito, 
Volis precanthm et thureis odoribus 
Sertisque florum carius. 

XVII* 


Di 


'ilecte Achilleu! sat lacryniis datum 
El dulcis umbrae conjugis, heu breve 
Post gaudium fatis ademptae! 

Quam niveae similis columbae, 
Unum pudici delicium thori, 

Secuta mox est nata volentibus 
Alis. Quid in terris beatum ? 

Cui violens Libitina parcit? 
Quam non cruentat funeribus domum? 
Moerore mersit me quoque non levi. 
Dum patruum longe heu ! paternis 
A laribus nec opina tollit. 
Luctum sodali divide cum pio : 
Commune damnum fit levius. Tibi 
Deleniat Pallas dolorem , 

Me recreet fidicen Apollo. 

Audi vocantem : cur Sicul5 chalybs 
Imbutus irA sub penetrabilis 

Mucrone caeli cur quiescit? 

Urge opus impatiens morarum. 
En militari laesa licentia 


Collapsa languet conjugis in sinum 
Pudica virgo, pacta nuper 

Ante sacras Hymenaeon aras. 
Spirat juventae magnanimae furor, 
Nudantur enses, verberat aethera 
Clamor tremendus non inultum 


Servitium fore dedecusque. 
Quanta insolenti funera militi 
Io moventur! millia quot cadent 
Non Sequanam visura dulcem. 
Vulturiis canibusque praeda 
0 grande, pictor, Insubriae decus, 
Si dextra venam divitis ingenl 
Pennisque Apelleis sereno 

Parca libi dedit ire caelo, 
Quicquid Camoenis edidit Itala 
Virtus loquendum et lumine gloriae 
Dignum perenni , perge sollers 
Per memores animare telas. 

UBER 1. 

Ode I. Hymnus in Deum. 

Quem auctor scripeit , ob morbum lecto detentus a. 

1841. m. Aprili edidilque subsequenti anno die 
solemni in honorem Corporis D. N. J. 1841 

Ode II. Hymnus in Michaelem Archangelum frete-- 

stilem tutelarem populi Brasighellcnsis. 

Conditus mense Junio a. 1842. 1842 

Ode III. In Virginem 0. M. 

Cujus effigies sacra , ab aede imposita monti Co- 
ctiolo supra Brasighellam, solemni pompa quo- 
tannis defertur diebus supplicationum statarum 
uti segetes bene eveniant. JYl. kaU Oct. 

Ode IV. Hymnus in Crucem sacrosanctam. 

XII. kal. Febr. 1843 

Odk V. Ad Josephum Zacchiam y domo Serezana 
Praefectum Urbis, inter Patres Cardina- 
les adlectum. 

Admini strutione provinciarum Bavennae , Asculi 
et Phrusinonis aliisque muneribus splendidissimis 
egregie functus Zacchia cooptatus est inter XII. 

Viros Sacri Consilii litibus judicandis , unde ad 
praefecturam Urbis evectus fuit. Ad haec praesertim 
attingit ode; quam auctor confectam m. Junio a. 

1843, typis vulgavit biennio post dicavitque Viro 
E- nomine etiam Josephi - Joannis - Alariae et 
Antonii- Alariae fratrum suorum. 


Ode VI. Ad Marium Hieronymum Legam popu- 
larem suum, 

Hujui odae et caelerarum argumenta quae ama^ 
toria sunt , juveniliter ficta esse scito stili exer- 
cendi caussa. II. kal, Aug, 

Ode VII. In dedicationem novae Aedis Fratrum 
Franciscalium Capulatorum apud Bo- 
noniam, postr, kal. Aug. 

Ode VIII. Ad pratum. 

Argumentum fictum. !• kal. Sept. 

Ode IX. De Petro Signanio presh. populari suo. 

Quo puerulus custode , ephebus amico usus est 
' auctor , sed brevi ; nam obiit a. 1831 aetatis XXV, 
dignus honestd memorid ob acre ingenium , pieta- 
tem et morum suavitatem plane singularem et 
bene auspicatum poeseos latinae studium. 

postr. non, Sept. 

Ode X. In obitu Joannis Baptistae Utili Brasi- 
ghellensis. 

Qui vita functus est XI II. kal. Oct. hoc anno 
aetatis suae X LIV. XII. kal. Oct. 

Ode XI. Amicos literarum studiosos invitat ad 
celebrandum natalem Dionysii Stroc- 

chii Eq. poetae clarissimi. 

Qui natus est VlIl. id. Jan. XVt. kal. Nov. 
Ode XII. Ad Eduardum Fabrium Caesenatem V. C. 

Commendat auctor virtutem Francisci Livirani 
gentilis sui , quem Ferdinandus I. Mediceus 
M. D. E. centuriatu decoratum sibi custodem 
lateris adscivit ; postea adversus Tureas cum 
copiis auxiliaribus imperatore Virginio Ursino 
Duce Brachiani in Pannonias misit ; ubi alae 
equitum praefectus cum Ursinum a Tureis 

^ cfiplum abduci vidiitet , impetu eum turmalibus 

facto eum liberavit, suumque tn equum subjecit, 
quo fuga incolumis evaderet. Sed dum ipse pedes 
fortiter pugnans hostes aliquandiu sustinuisset se- 
que ad suos jam reciperet, a Turearum manu 
circumventus obtruncatusque est. Egregium hoc 
facinus a Franc. M. Salettio in commentariis 
rerum Brasighellensium memoriae proditum fuit, 
prid. id. Nov. 

liinER 11. 

Ode I. De laudibus LEOPOLDI II. M. D. E. 

prid. id, Dec. 

Ode II. Hymnus in Nicolaum Pont. Myr. caele- 
stem patronum studiosae juventutis. 

r. kal. Jan. 

Ode III. Ad Franciscum Consolinium Brasighel- 

lensem. kal. Jan. 180 

Ode IV. In natalem suum. 

Natus est auctor id. Jan. a. 1815. ril. kal. Mar. 

Ode V. In Josephum Ragusam , oratorem egre- 
gium ex Ordine Franciscalium Atrato- 
rum , sacras concioyes per majus jeju- 
nium Brasighellae habentem. 

ril id. Mar. 

Ode VI. In Chloen. 

Argumentum fictum. IV. id- Mar, 

Ode VII. Palinodia odae superioris. 

prid. id. Apr. 

Ode VIII. In quercum. 

De qua mentio in ode YIH. Lib. I.XIY. kal. Maj. 

Ode IX. Ode Anacreontica in adventum veris. 


Ode 


Ode 

Ode 


Odk 


JV. kal. Maj.' 

X. Hymnus in Maximam martyrem quin- 
quennem j domus Liviraniae patronam. 
Cujui corpui cum phiala tanguinii ab Aloiiio Pau- 
lucio Calbulo March. Foroliv. dono accepit Joan- 
net.Thomai archipr. patruus auctoris. 

postr. id. Maj, 

XI. Dithyrambus. m. non Jun. 

XII. Ad Apcnninum et fontes Anemonis. 

Hanc odam ilemque X V. quae subsequitur, au- 
ctor cogitavit , dum nocte intempesta Apenninum 
superaret, Florentia ubi m- Augustum consede- 
rat , domum rediens. — Germani equites adcen- 
titii qui a Com. Lando ducti Italiam terrore et 
cladibus consternaverant et magna coliors vel ob 
numerum vel ob melum appellabantur , a. 1358. 
3Iarradium inter el Apenninum caesi profligali- 
que ab incolis sunt, uti fuse Math. Villanius 
in hist. Flor, cujus facti nuncio allato propiores 
civitates publica laetitiae signa praebuerunt. Inde 
occasionem nactus auctor damna adumbrat Ita- 
liae ab exteris militibus alias illata , praesertim 
a. 1527. ab Hispanis et Germatiis qui urbem 
Romam crudelissime diripuerunt , postmodum 
vero a Gallis sub exitu superioris saeculi. In 
quos vehementer insurgens el jugum exterorum , 
quod pessimum est servitutis genus , detestatur, et 
Italos monet libertatem patriae etiam bello el 
morte defendendam et vindicandam , juxta Tui- 
lium qui in peroratione Philip. II, servitutem 
esse ait postremum malorum omnium non 
modo bello . sed morte etiam repellendum. 

III. non. Sept. 

XIII. Ad Chloen. 


Argumentum fictum. Quae hic et alibi deinceps 

' offendet quae arrogantiam olere videantur , ea , 
lector , mitiorem in partem pro humanitate tua 
interpretator, neve superbiam ascribito: non 
-■ enim ex animi sententia, sed juveniliter et 

poetice dicta. id. Sepi. 

Odk XIV. In rosam lusus Anacreonticus. 

XIW kal. Nov. 

Ode XV. Reditus in patriam. 

Videtis annotata superius ad odam XII. 

11 J. non. J)ec. 

Ode XVI. In adventum hy emis ode Anacreontica. 

111. id. Dec. 


IjUBER 111. 

Ode I. De Thoma Liviranio duce equitum. 

Eum Salettius in suis commentariis illustrioribus 
militibus annumerat, narratque, ad idem bellum 
Pannonicum quo sub Ursinio Franciscus aequalis 
et consanguineus ( de quo ode XII. L> I. ) pro- 
fectum esse cum Vincentio Gonzaga Duce Man- 
tuae a. 1595 i ubi post egregia facinora luculentum 
testimonium ab ipsomel Principe per Hieras 
patentes indeptus , tandem in acie cecidit. In pro- 
cinctu reliquerat uxorem et filiolum unicum , 
anniculum, nomine Dominicum, qui adhuc florente 
aevo nobili Favenlinorum civitate honoratus est; 
cujus trinepos est auctor. prid. id. Dec. 

Ode II. Ad Apollinem votum pro Georgio Anto- 
nio Morinio presb. Favent, rhetore. 

XVlll. kal. Jan. ' 

Ode III. In obitu ejusdem, ad Joannem Forli- 

Vesium FaV. id. Jan. a. 18I5 

Ode IV. In obitu Julii Metelli Brasighellensis , 
ad Antonium filium. ri. id. Feb. 

Ode V. In adventum veris ode Anacreontica» 


Xf. kaU Apr^ ' 

Ode VI. In Mariam Opiferam, Brasighellae et 
Vallis Hamoniae patronam hymnus. 

Sub exitu carminis mentio fit de nocturno terrae- 
motu quo pridie non. Ap. a. 1781. labes multis 
in locis factae et ingens terror incussus, prid. 
kal. Ap. 

Ode VII. Ad puellas populares. y. id. Apr. 

Ode VIII. De Joanne Maria Liviranio strenuo 
adolescente. 


Is a. 1617. aetatis suae XVI. ad bellum Fori 
Julii quod Veneti in Archiducem Austriacum 
gerebant » ab Joanne Mediceo Kosmi I. filio , 
Venetorum imperatore , accersitus est et mox 
vexillarius datus CC. cataphractis quibus praee- 
rat Roncalia Eq. Bergomas : quo munere sex 
menses functus » laboribus bellicis confectus obiit 
in castris Reip. ad Sonitum fl. apud Gradiscas. 

postr, id. Mai, 

Ode IX. Ad Jacobum Grdherg de Hemsd V. C. 

Com. Eq. Cubicularium itemque prae- 
fectum bibliothecae M. D. E. 

Ode missa ab auctore ad sodales litterarios Flo- 
rentinos qui Columbarii nuncupantur in quo- 
rum coetum per id temporis cooptatus fuerat. 

prid, kal, Jun. 


Ode X. Ad auroram. 


Ducis Ciiniadis nomine designatur gloriosissimus 
ille barbarorum expulsor Albericus Comes ex 
dynastis Cunii et Barbiani, XVIII. Kal. Sept. 

Ode XI. Ad Antonium Metellum lusus Anacreon- 
ticus. 


Auctoris petitio, officium municipale postulantis , 

communibut decurionum tuffragiit rejecta recent 
fuerat; huc allinet repulsa de qua hic mentio. 

XIV. Kal. Sept. 

Ode XII. Ad Mariam Luctant f. Bonapartem F. C. 

IV. kal. Sept. 

Ode Xlll. In natalem LEOPOLDJ II. M. D. E. 

YIll. id. Ocl. 

Ode XIV. Hymnus in Stephanum Frotomartyrem. 

JK. id. Oh. 


Ode XV. Ode satyrica. 

Argumentum fictum. lY. id. Ocl. 

Ode XVI. Ad Antonium Metellum historiae pa- 
triae scriptorem. 

Bratighellae et Vallis Ilamoniae nomen prae- 
cipue illustrarunt , post bellicam Naldiorum 
ducum et peditum popularium virtutem quorum 
fama ab exitu saeculi XV. increbuit, Joan- 
nes Baptista Fenzonius J . C. cl. a Consiliis 
Imp. Caes. Aug. Senator Urbis sub Paulo V. 
P. M. dein Augustinus Galaminius et Bernar- 
dinus Spada in collegium Cardinalium alter a 
Paulo V. alter ab Urbano VJ/I. adlecli. m. Nov. 
Ode XVII. Ad Casalinum, sedem majorum suorum. 

A LiviranOj fundo in valle Marzeni apud Mu- 
lilianam ( unde genti quae ibi sedem et domi- 
natum per aevum immemorabile habuerat , co- 
gnomen inditum ) Andreas , Michaelis f. , 
regnante Leone X. Casalinum transmigravit; 
qui fundus est in eadem valle sed inferius silus 
in ditione Pont. Bam. et agro B rasi ghell ensi 
ad radices montis Ceparani. Atavi ejus guel- 
phis studuerant , et cum Durante Donio Muti- 
lianense concitata seditione expulsoque tyranno, 
Galeocto ex Comitibus Guidiis dynasta , ghibel- 
lino acerrimo , libertatis patriae post servitutem 
saeculorum fere qualuor auctore* et vindices se 

praestiterant: quod post facinus , administrata 
aliquandiu populariter republica , municipium 
in fidem et tutelam Reip* Flor, quae a guelphis 
gubernabatur, traditum est, legato propterea Fl 0 ‘ 
rentiam eodem Durante o. 1377. ex decreto decu- 
rionum , inter quos Liviranii duo. Ipse vero 
Andreas neque militiae neque munerum publi- 
corum expers fuit : quippe qui exemplum secutus 
Prioris et Salomonis agnatorum qui pro Rep, 
militaverant in bello a conjuratione Pactiana 
coorto , stipendia in Pisano adolescens meruit 
a, 1503. una cum Lazaro patruo tt Batassino 
consanguineo: quoad autem publica munera , 
inter decuriones Mutilianenses a, 1513. adtectus 
fuerat, vivo adhuc patre qui in honoribus mu- 
nicipalibus per quadraginta annos versatus, fuit 
postremo Praeses ordinis seu Vexillifer Justitiae, 
o. 1517. Decurionatum autem Brasighellae et 
Vallis Hamoniae consecutus est ineunte 1536 y 
quam dignitatem filii ejus posterique continenter 
gesserunt quoadusque subverso per Gallorum 
irruptionem veteri rerum ordine in Petro-Paulo 
avo auctoris desiit. Masculos filios sex reliquit; 
ex quibus Beriiardus natu quarius qui uxorem 
duxerat Joannam Pasiam matronam Favenli- 
nam, profectus est a. 1569. ad bellum Cypricum 
ducenarius in peditatu Venet, habuitque signi- 
ferum Paulum, Salomonis fratris sui natu ma- 
ximi filium. Is hoc carmine commemoratur post 
Thomam , alterius fratris natu scilicet secundi 
filium ( de quo superior Ode I. ) itemqxee post 
Salomonem, Joannem cNoannem-Mariam /ra- 
tres, Pauli filios, patricios Faventinos, Qui 
Salomon Prot. Ap. post alia honorificentissima 
officia , mandante Antonio Barberinio Card. 
Urbani VIII, fratris filio , cui acceptissimus 
fuit, vicaria legati potestate Avenionenses per 
octo annos rexit. Joannes autem qui a Ferdinan- 

rfo Gonzaga Card. Duce Manfuae accUu$ a, 1613. 
cohorti peditum praefuerat in expeditione Mon- 
tii Ferrati advertut Ducem Sabaudicum , fuit 
postea commilito Joannis-Mariae fratris ger- 
mani ( de quo ode superior VIII. ) in bello 
Fori Julii, magnitque honoribus habitus est a 
Joanne Mediceo imperatore qui ei et centu- 
riatum et officium legati exercitus turmaeque 
cataphractorum ductum detulit- prid. non. Dee. 

Ode XVIIl. Ad Jesualdam Liviraniam se Deo de- 
voventem. 

Haec ode scripta id. Dec. edita fuit deinceps 
cum hoc titulo — A. 1816. FII. Id. Junias- 
(Juo Die Sacro Trinitati Augustae Jesualda 
Pauli F. Livirania Forocorneliensis Religio- 
sam Disciplinam Rite Amplectitur In Collegio 
Fugnanensi Virgg, Dominic. Florentissimo 
Auspiciis Et Tutela lOANNIS MARIAE 
MASTAI CARD, Archiep, Ep. Forocorn. 
Petrus-Paulus Et Antonius- Maria Livirani 
Frr. Viro Eminentissimo Devoti Animi Ergo. 

lilBER IT. 

Ode 1. Hymnus in Stephanum P. M. Mart. populi 
Mutilianensis patronum caelestem. 
lU tiiuiafrauclore od Angeliiin Maium Card. Virum 
cum dignitate tum doctrina eminentissimum. 

xrn. kal. Jan. 

Ode II. In castellum Paganum. 

Quod Mainardus Paganius ghibellinorum in Ae- 
milia princeps saeculo XIII. ejusque avi possede- 
runt. XVII. kal. Mar. 1816 

Ode III. In exitum bacchanalium lusus Ana- 
creonticus. r. kal. Mar. 

Ode IV. Vota pro libertate Italiae ab exteris 
vindicanda. vi, id. Apr. 

Ode V. Ad Italos^ de liberis instituendis. 

XVII. Kul. Max. 


Ode Vin. In Pacem hymnus, desinens in lau^ 


des PII IX. P, 0. M, regnum f elidi- 
sime auspicati. 


Ode IX. In Marinum Diae. Reip. Titaniae au- 


spicem et patronum hymnus. 

Ad Bartholomaeum Burgheiium Eq. V.,C. 


VII. id, Sept. 

Ode X. Ad Franciscum Liviranium Forocorne- 
liensem , in Tyburte commorantem ode 
de laudibus PII IX. P. M. IX, kal, Dec. 
Ode XI. Ad Laurentium Donatum Liviranium 


Adv. Urb. Francisci fratrem, lusus 
Anacreonticus. 

Astrum 'nuperrime repertum a Leverrerio cl 
Neptuni nomine appellatum, sophi praesertim 
Itali (uti per ephemeridas litterarias nunciatum) 
maluissent Pium nuncupari. Xflll. kal. Jan. 


Ode XII. Dianam votum venatorum. 

XIII. kal. Jan. 

Ode XIII. Ad Cajetanuni Baluffium , domo An- 


cone, Card. Archiep. Ep. Forocornel. 
Recitanda in solemni conventu sodalium littera- 
riorum Forocorn, habito in honorem T. E. 
quem virtute doctrind scriptis , vel poHicis , et 
rebus bene gestis , praesertim in legatione apud 
Respublicas Americae , insignem PIUS IX. 
primum omnium Romand purpurd decoravit. 


Ode VI. Anacreontica. 

Ode VII. Item Anacreontica. 


IX. kal. Mas, 
IX, kal. Jun. 


Typis editus Kal. Aug. 


VI. kal. Aug. 


VII. kal, Mart. a. 1847 

Ode XIV. Ad Aloisium ex Comitibus MASTAl 
' FERRETTI Principem, PII IX, P. 
M, Fratris Filium. 

Qutcum auctor, Romae ttudiorum causta degens, 
consuetudinem iniit, iterque per Latium et oppi- 
da finitima ineunte vere a- 1835. suscepit erudi- 
tionis studio, VL kal- Apr. 

Ode XV. Ad Joannem Marchettium Com. Eq. 

poetam clarissimum, 

Jounnes-Thomas, patruus auctoris, archipr» Bra- 
sighellensium hoc ipso anno , aetatis suae LXIX. 
m> Aprili improviso interitu extinctus est Fa- 
ventiae, y. id. Jun. 

Ode XVI. Ad bonam valetudinem votum pro Paulo 
Venturinio Barnabite poeta clarissimo. 

IV, id. Jun. 

Ode XVII. Ad Achillem Calzium Faventinum. 

Consolatur amicum de obitu uxoris desideratissi,- 
mae quacum biennium vixit et filiolae unicae post 
menses duos matrem subsecutae; hortaturque ut ab 
arte sua levamen quaerat. Impraesentiarum enim 
absoluturus est sculpturam linearem in chalybe , 
qua graphice effingitur imago picturae nobilissi- 
mae, monstrantis exordia memorandae caedis Gal- 
lorum a Siculis editae an. 1282. quod opus ab 
Hayez Insubre pictore praestantissimo elaboratum 
juxta historiam MichaSlis Amari , hic paucis 
adumbratur > id. Junii. 

